**บทที่ 5**

**สรุปผล อภิปรายผล และข้อเสนอแนะ**

การวิจัยเรื่องความพึงพอใจของผู้ปกครองที่มีต่อการบริหารศูนย์พัฒนาเด็กเล็ก สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ ผู้วิจัยสรุปผลการวิจัยได้ตามประเด็นต่อไปนี้

1. สรุปผล
2. อภิปรายผล
3. ข้อเสนอแนะ

**5.1 สรุปผล**

จากการวิเคราะห์ข้อมูลความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ สรุปได้ดังนี้

1. ความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ โดยรวมและรายด้านอยู่ในระดับมาก ยกเว้นด้านวิชาการ และกิจกรรมตามหลักสูตรอยู่ในระดับมากที่สุด โดยเรียงจากคะแนนเฉลี่ยมากไปหาน้อย ได้แก่ ด้านการมีส่วนร่วมและการสนับสนุนจากทุกภาคส่วน ด้านบุคลากร ด้านส่งเสริมเครือข่ายการพัฒนาเด็กปฐมวัย ด้านการบริหารจัดการศูนย์พัฒนาเด็กเล็ก และด้านอาคาร สถานที่ สิ่งแวดล้อมและความปลอดภัย เมื่อวิเคราะห์ข้อมูลเป็นรายด้าน และรายข้อสรุปผลได้ดังนี้

1.2 ด้านการบริหารจัดการศูนย์พัฒนาเด็กเล็ก พบว่า ความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ โดยรวมและรายข้ออยู่ในระดับมาก ยกเว้นมีการจัดสรรงบประมาณต่างๆ โดยคณะกรรมการศูนย์พัฒนาเด็กเล็กตามระเบียบของกรมส่งเสริมการปกครองท้องถิ่น อย่างโปร่งใสอยู่ในระดับมากที่สุด รองลงมาคือ หัวหน้าศูนย์พัฒนาเด็กเล็กมีการจัดการบริหารงานด้านต่างๆ ภายในองค์กรได้อย่างเหมาะสม ส่วนอันดับสุดท้าย ได้แก่ ผู้บริหารกำหนดนโยบายส่งเสริมสนับสนุน โดยเน้นการมีส่วนร่วมทุกภาคส่วน กำกับดูแลการดำเนินงานของศูนย์พัฒนาเด็กเล็กให้เป็นไปอย่างมีคุณภาพ

1.2 ด้านบุคลากร พบว่า ความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ โดยรวมและรายข้ออยู่ในระดับมาก โดยเรียงลำดับค่าเฉลี่ยจากมากไปหาน้อย 3 อันดับ คือ ครูผู้ดูแลเด็กมีการพัฒนาตนเอง อบรม และแสวงหาความรู้เพิ่มเติมอยู่ตลอดเวลามีการประสานสัมพันธ์ระหว่างเด็กกับผู้ปกครอง เพื่อให้ทราบถึงพฤติกรรมการพัฒนาเปลี่ยนแปลงของเด็กอย่างสม่ำเสมอ และครูผู้ดูแลเด็กมีการจัดประสบการณ์การเรียนรู้ ส่งเสริมพัฒนาผู้เรียนให้มีพัฒนาการที่เหมาะสมตามวัยส่วนอันดับสุดท้าย ได้แก่ มีการผลิตสื่อการเรียน การสอนโดยใช้วัสดุ อุปกรณ์เหลือใช้และหาง่ายในท้องถิ่น ตามลำดับ ยกเว้นครูผู้ดูแลเด็กมีวุฒการศึกษาไม่ต่ำกว่าปริญญาตรี ทางการศึกษาสาขาการศึกษาปฐมวัยและครูผู้ดูแลเด็กมีความประพฤติและบุคลิกภาพที่ดีไม่เสื่อมเสีย ประพฤติปฏิบัติตนเป็นแบบอย่างที่ดีให้กับเด็กอยู่ในระดับมากที่สุด

1.3 ด้านอาคาร สถานที่ สิ่งแวดล้อมและความปลอดภัย พบว่าความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ โดยรวมและรายข้ออยู่ในระดับมาก โดยเรียงลำดับค่าเฉลี่ยจากมากไปหาน้อย 3 อันดับแรก คือ มีพื้นที่ใช้สอยในการทำกิจกรรมการเรียนรู้ต่างๆ ของเด็ก โดยแยกเป็นสัดส่วนที่เหมาะสมมีการส่งเสริมสุขภาพอนามัยของเด็กโดยการให้ความร่วมมือโรงพยาบาลส่งเสริมสุขภาพตำบลอย่างสม่ำเสมอและสิ่งแวดล้อมบริเวณภายในและภายนอกศูนย์พัฒนาเด็กเล็กไม่เป็นมลพิษก่อให้เกิดอันตรายกับเด็ก ยกเว้นจัดให้มีห้องส้วมที่สะอาด เพียงพอและเหมาะสมกับตัวเด็ก อยู่ในระดับปานกลาง

1.4 ด้านวิชาการและกิจกรรมตามหลักสูตร พบว่า ความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ โดยรวมและรายข้ออยู่ในระดับมากที่สุด โดยเรียงลำดับค่าเฉลี่ยจากมากไปหาน้อย 3 อันดับแรก คือ จัดกิจกรรมการเรียนรู้โดยผ่านการเล่น และกิจกรรมที่ส่งเสริมการพัฒนาความคิดสร้างสรรค์จินตนาการที่เหมาะสมกับวัยจัดประสบการณ์การเรียนรู้ให้เด็กสามารถดำรงชีวิตประจำวันได้อย่างมีคุณภาพและมีความสุขและมีการจัดกิจกรรมให้เด็กได้เรียนรู้ทั้งภายในห้องเรียนและภายนอกห้องเรียน (วัด, สวนยาง,ฟาร์มเห็ดฯ) ส่วนอันดับสุดท้ายได้แก่ มีการจัดกิจกรรมการเรียนรู้แบบบูรณาการ และวิธีการสอนให้ทันต่อเหตุการณ์ในปัจจุบันอย่างสม่ำเสมออยู่ในระดับมาก

1.5 ด้านการมีส่วนร่วมและการสนับสนุนจากทุกภาคส่วนพบว่า ความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ โดยรวมและรายข้ออยู่ในระดับมาก โดยเรียงลำดับค่าเฉลี่ยจากมากไปหาน้อย 3 อันดับแรก คือ ศูนย์พัฒนาเด็กเล็กร่วมกับชุมชนท้องถิ่นจัดกิจกรรมสร้างความสัมพันธ์ ความสามัคคี ด้านกีฬาตามประเพณีท้องถิ่นอย่างต่อเนื่องศูนย์พัฒนาเด็กเล็กมีการประสานงานให้ผู้ปกครองชุมชน และหน่วยงานต่างๆ เข้ามามีส่วนร่วมในการดำเนินงานของศูนย์พัฒนาเด็กเล็กในด้านต่างๆ และศูนย์พัฒนาเด็กเล็กมีการจัดการเรียนรู้โดยนำวิทยากร ภูมิปัญญาท้องถิ่นมาให้ความรู้กับเด็กจากประสบการณ์ตรง ส่วนอันดับสุดท้าย ได้แก่ ศูนย์พัฒนาเด็กเล็กมีการจัดการเรียนรู้โดยนำวิทยากรภูมิปัญญาท้องถิ่นมาให้ความรู้กับเด็กจากประสบการณ์ตรงอยู่ในระดับมาก

1.6 ด้านส่งเสริมเครือข่ายการพัฒนาเด็กปฐมวัยพบว่า ความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ โดยรวมและรายข้ออยู่ในระดับมาก ยกเว้น ศูนย์พัฒนาเด็กเล็กมีการสร้างเครือข่าย ความร่วมมือในการพัฒนาเด็กโดยผ่านกิจกรรมกีฬาสี ทัศนศึกษาดูงาน ฯ อยู่ในระดับมากที่สุด ส่วนอันดับสุดท้าย ได้แก่ ศูนย์พัฒนาเด็กเล็กมีการแลกเปลี่ยนเรียนรู้ทางด้านพัฒนาการเด็กปฐมวัยในศูนย์พัฒนาเด็กเล็กขององค์กรปกครองส่วนท้องถิ่นระหว่างศูนย์พัฒนาเด็กเล็กด้วยกัน อยู่ในระดับมาก

2. ผลการเปรียบเทียบความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ จำแนกตามเพศ โดยรวมและรายด้านบุคลากรและด้านอาคาร สถานที่ สิ่งแวดล้อมและความปลอดภัย แตกต่างกันอย่างมีนัยสำคัญทางสถิติที่ระดับ .05 ยกเว้น ด้านการบริหารจัดการศูนย์พัฒนาเด็กเล็ก ด้านวิชาการ และกิจกรรมตามหลักสูตร ด้านการมีส่วนร่วมและการสนับสนุนจากทุกภาคส่วนและด้านส่งเสริมเครือข่ายการพัฒนาเด็กปฐมวัย แตกต่างกันอย่างไม่มีนัยสำคัญทางสถิติ

3. ผลการเปรียบเทียบความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ จำแนกตามอาชีพ โดยรวมและรายด้าน แตกต่างกันอย่างไม่มีนัยสำคัญทางสถิติ

4. ผลการเปรียบเทียบความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ จำแนกตามวุฒิการศึกษาโดยรวมและรายด้านแตกต่างกันอย่างไม่มีนัยสำคัญทางสถิติ

5. ผลการเปรียบเทียบความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ จำแนกตามอายุ โดยรวมและรายด้าน แตกต่างกันอย่างไม่มีนัยสำคัญทางสถิติยกเว้นด้านบุคลากร แตกต่างกันอย่างมีนัยสำคัญทางสถิติที่ระดับ .05

6. ผลการเปรียบเทียบความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ จำแนกตามรายได้/เดือน โดยรวมและรายด้านแตกต่างกันอย่างไม่มีนัยสำคัญทางสถิติ

**5.2 อภิปรายผล**

จากการศึกษาความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ ผู้วิจัยมีประเด็นที่นำมาอภิปราย ดังนี้

1. ความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ โดยรวมและรายด้านอยู่ในระดับมาก เรียงจากคะแนนเฉลี่ยมากไปหาน้อย ได้แก่ ด้านวิชาการและกิจกรรมตามหลักสูตร ด้านการมีส่วนร่วมและการสนับสนุนจากทุกภาคส่วนด้านบุคลากรด้านส่งเสริมเครือข่าย การพัฒนาเด็กปฐมวัยด้านการบริหารจัดการศูนย์เด็กเล็ก และด้านอาคาร สถานที่ สิ่งแวดล้อมและความปลอดภัยทั้งนี้อาจเป็นเพราะศูนย์พัฒนาเด็กเล็กมีนโยบายด้านการพัฒนาครูและบุคลากรทางการศึกษาอย่างต่อเนื่อง เพื่อให้มีคุณภาพและมาตรฐานที่เหมาะสมกับการเป็นวิชาชีพครู ทำให้ได้ครูผู้ดูแลเด็กที่มีความรู้ ความเข้าใจ ความสามารถ และมีทักษะในกระบวนการจัดการเรียนการสอนสำหรับเด็ก ประกอบกับศูนย์พัฒนาเด็กเล็กมีการกำหนดวิสัยทัศน์ พันธกิจ ยุทธศาสตร์ และแผนพัฒนา สามารถนำมาปฏิบัติได้จริง ทำให้ผู้บริหาร ครูและบุคลากรทางการศึกษาในศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า สามารถดำเนินงานตามแผนงานที่งานที่กำหนดได้อย่างเป็นรูปธรรม ส่งผลให้ความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ โดยรวมและรายด้านอยู่ในระดับมาก สอดคล้องกับงานวิจัยของ ธวัชชัย สีมาพล (2558) ได้ศึกษา ความพึงพอใจของผู้ปกครองต่อการดำเนินงานศูนย์พัฒนาเด็กเล็กตำบลพนานิคม อำเภอนิคมพัฒนา จังหวัดระยอง พบว่า ผู้ปกครองมีความพึงพอใจ โดยรวมอยู่ในระดับมาก เนื่องจากประธานคณะกรรมการศูนย์พัฒนาเด็กเล็ก เป็นบุคคลที่มีความรู้ความสามารถและมีทักษะในการบริหารจัดการ ประกอบกับคณะกรรมการศูนย์พัฒนาเด็กเล็กมีความเป็นผู้นำ ที่มีวิสัยทัศน์ และมีความสามารถในการตัดสินใจทำให้ศูนย์พัฒนาเด็กเล็กมีการกำหนดวิสัยทัศน์ พันธกิจ ยุทธศาสตร์ และแผนพัฒนาซึ่งสามารถนำมาปฏิบัติได้จริง และสอดคล้องกับงานวิจัยของ จันทิมา ประกอบเกื้อ (2560) ได้ศึกษาเรื่องความพึงพอใจของผู้ปกครอง ต่อการบริหารงานของศูนย์พัฒนาเด็กเล็ก บ้านเนินสำราญ สังกัดองค์การบริหารส่วนตำบลแกลง จังหวัดระยอง พบว่า ความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านเนินสำราญ สังกัดองค์การบริหารส่วนตำบลแกลง จังหวัดระยอง โดยรวมและรายด้านอยู่ในระดับมาก เมื่อวิเคราะห์ข้อมูลเป็นรายด้าน และรายข้อ สรุปผลได้ดังนี้

1.1 ด้านการบริหารจัดการศูนย์พัฒนาเด็กเล็ก พบว่า ความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ โดยรวมและรายข้ออยู่ในระดับมาก เรียงลำดับค่าเฉลี่ยจากมากไปหาน้อย 3 อันดับคือ มีการจัดสรรงบประมาณต่างๆ โดยคณะกรรมการศูนย์พัฒนาเด็กเล็กตามระเบียบของกรมส่งเสริมการปกครองท้องถิ่นอย่างโปร่งใส หัวหน้าศูนย์พัฒนาเด็กเล็กมีการจัดการบริหารงานด้านต่างๆ ภายในองค์กรได้อย่างเหมาะสม และผู้บริหารกำหนดนโยบาย ส่งเสริมสนับสนุนโดยเน้นการมีส่วนร่วมทุกภาคส่วน กำกับดูแลการดำเนินงานของศูนย์พัฒนาเด็กเล็กให้เป็นไปอย่างมีคุณภาพ ทั้งนี้อาจเป็นเพราะ ผู้บริหารและคณะกรรมการศูนย์พัฒนาเด็กเล็กเป็นบุคคลที่มีความรู้ความสามารถในการบริหารจัดการด้านต่างๆ อย่างเห็นได้ชัด และหัวหน้าศูนย์พัฒนาเด็กเล็กมีภาวะผู้นำในการบริหารจัดการด้านต่างๆ ภายในองค์กรได้อย่างเหมาะสม มีวิสัยทัศน์กว้างไกล สามารถกำกับดูแลการดำเนินงานของศูนย์พัฒนาเด็กเล็กได้อย่างมีประสิทธิภาพ ส่งผลให้ความพึงพอใจ ของผู้ปกครองต่อการบริหารงานของศูนย์พัฒนาเด็กเล็กด้านการบริหารจัดการศูนย์พัฒนาเด็กเล็กอยู่ในระดับมากสอดคล้องกับงานวิจัยของ ณัฐฌา ทันนิธิ (2554) ที่ศึกษาความพึงพอใจของผู้ปกครองต่อการจัดการศึกษาของศูนย์พัฒนาเด็กเล็ก สังกัดองค์การบริหารส่วนตำบล อำเภอด่านขุนทด จังหวัดนครราชสีมา พบว่า ผู้ปกครองมีความพึงพอใจต่อการบริหารงานของศูนย์พัฒนาเด็กเล็ก ด้านการบริหารจัดการ อยู่ในระดับมาก

1.2 ด้านบุคลากร พบว่า ความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ โดยรวมอยู่ในระดับมาก เมื่อพิจารณารายข้ออยู่ในระดับมากที่สุด-มาก เรียงลำดับค่าเฉลี่ยจากมากไปหาน้อย คือ ครูผู้ดูแลเด็กมีวุฒิการศึกษาไม่ต่ำกว่าปริญญาตรีทางการศึกษาสาขาการศึกษาปฐมวัย ครูผู้ดูแลเด็กมีความประพฤติและบุคลิกภาพที่ดีไม่เสื่อมเสีย ประพฤติปฏิบัติตนเป็นแบบอย่างที่ดีให้กับเด็ก ครูผู้ดูแลเด็กมีการพัฒนาตนเอง อบรม และแสวงหาความรู้เพิ่มเติมอยู่ตลอดเวลา มีการประสานสัมพันธ์ระหว่างเด็กกับผู้ปกครอง เพื่อให้ทราบถึงพฤติกรรมการพัฒนาเปลี่ยนแปลงของเด็กอย่างสม่ำเสมอ ครูผู้ดูแลเด็กมีการจัดประสบการณ์การเรียนรู้ ส่งเสริมพัฒนาผู้เรียนให้มีพัฒนาการที่เหมาะสมตามวัยครูผู้ดูแลเด็กมีจำนวนเพียงพอและเหมาะสมต่อจำนวนเด็ก และมีการผลิตสื่อการเรียนการสอนโดยใช้วัสดุ อุปกรณ์เหลือใช้ และหาง่ายในท้องถิ่น ทั้งนี้อาจเป็นเพราะผู้บริหารให้ความสำคัญกับการพัฒนาครูและบุคลากรทางการศึกษาให้มีคุณภาพอย่างต่อเนื่อง ทำให้มีความรู้ความสามารถในการจัดการเรียนการสอนที่มีคุณภาพตามมาตรฐานที่กำหนด มีมนุษยสัมพันธ์ที่ดีต่อเพื่อนร่วมงาน ผู้ปกครอง และชุมชนต่างๆ สามารถเป็นแบบอย่างที่ดีให้กับเด็กได้ และปฏิบัติตนให้เหมาะกับจรรยาบรรณวิชาชีพครู ส่งผลให้ความพึงพอใจของผู้ปกครองต่อการบริหารงานของศูนย์พัฒนาเด็กเล็กด้านบุคลากรอยู่ในระดับมาก ซึ่งสอดคล้องกับงานวิจัยของ ธวัชชัย สีมาผล (2558) ได้ศึกษาเรื่องความพึงพอใจของผู้ปกครองต่อการดำเนินงานศูนย์พัฒนาเด็กเล็ก ตำบลพนานิคม อำเภอนิคมพัฒนา จังหวัดระยอง พบว่า ความพึงพอใจของผู้ปกครองต่อการดำเนินศูนย์พัฒนาเด็กเล็กด้านบุคลากรอยู่ในระดับมาก และยังสอดคล้องกับงานวิจัยของ กัลยา วิจิตขะจี และภควรรณ ลุนสำโรง (2562) ที่ศึกษาเรื่อง ความพึงพอใจของผู้ปกครอง

ในการบริหารจัดการศูนย์พัฒนาเด็กเล็ก องค์การบริหารส่วนตำบลหนองขาม อำเภออาจสามารถ จังหวัดร้อยเอ็ด พบว่า ความพึงพอใจของผู้ปกครองในการบริหารจัดการศูนย์พัฒนาเด็กเล็ก โดยรวมและรายข้อด้านบุคลากรอยู่ในระดับมาก

1.3 ด้านอาคาร สถานที่ สิ่งแวดล้อมและความปลอดภัย พบว่า ความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ โดยรวมอยู่ในระดับมาก เมื่อพิจารณารายด้านอยู่ในระดับมากที่สุด-มาก เรียงลำดับค่าเฉลี่ยจากมากไปหาน้อย 3 อันดับแรง คือมีพื้นที่ใช้สอยในการทำกิจกรรมการเรียนรู้ต่างๆ ของเด็ก โดยแยกเป็นสัดส่วนที่เหมาะสมมีการส่งเสริมสุขภาพอนามัยของเด็กโดยการให้ความร่วมมือ โรงพยาบาลส่งเสริมสุขภาพตำบลอย่างสม่ำเสมอ และสิ่งแวดล้อมบริเวณภายในและภายนอกศูนย์พัฒนาเด็กเล็กไม่เป็นมลพิษก่อให้เกิดอันตรายกับเด็ก อยู่ในระดับปานกลาง คือ จัดให้มีห้องส้วมที่สะอาด เพียงพอและเหมาะสมกับตัวเด็ก ทั้งนี้อาจเป็นเพราะศูนย์พัฒนาเด็กเล็กอยู่ในพื้นที่ที่ไม่เสี่ยงอันตราย รั้ว อาคารมีความมั่นคงแข็งแรง สภาพแวดล้อมภายในและภายนอกร่มรื่นเหมาะกับการเรียนรู้ของเด็ก มีการส่งเสริมสุขภาพอนามัยของเด็กอย่างเป็นประจำและเน้นเรื่องความปลอดภัยภายในอาคาร โดยมีมาตรการเตรียมความพร้อมในสถานการณ์ฉุกเฉินอย่างสม่ำเสมอ ส่งผลให้ความพึงพอใจของผู้ปกครองต่อการบริหารงานของศูนย์พัฒนาเด็กเล็ก ด้านอาคาร สถานที่ สิ่งแวดล้อมและความปลอดภัยอยู่ในระดับมาก สอดคล้องกับงานวิจัยของ ธวัชชัย สีมาพล (2558) ได้ศึกษาความพึงพอใจของผู้ปกครองต่อการดำเนินงานศูนย์พัฒนาเด็กเล็กตำบลพนานิคม อำเภอนิคมพัฒนา จังหวัดระยอง พบว่า ความพึงพอใจของผู้ปกครองต่อการดำเนินงานของศูนย์พัฒนาเด็กเล็ก ด้านอาคาร สถานที่ สิ่งแวดล้อมและความปลอดภัย โดยรวมและรายข้ออยู่ในระดับมาก และสอดคล้องกับงานวิจัยของ ณัฐฌา ทันธิ (2524) ที่ได้ศึกษาเรื่องความพึงพอใจของผู้ปกครองต่อการจัดการศึกษาของศูนย์พัฒนาเด็กเล็ก สังกัดองค์การบริหารส่วนตำบล อำเภอด่านขุนทด จังหวัดนครราชสีมา พบว่าความพึงพอใจของผู้ปกครองต่อการจัดการศึกษาของศูนย์พัฒนาเด็กเล็กด้านอาคารสถานที่และความปลอดภัยอยู่ในระดับมาก

1.4 ด้านวิชาการและกิจกรรมตามหลักสูตร พบว่า ความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ โดยรวมอยู่ในระดับมากที่สุด เรียงลำดับค่าเฉลี่ยจากมากไปหาน้อย 3 อันดับแรก คือ จัดกิจกรรมการเรียนรู้โดยผ่านการเรียน และกิจกรรมส่งเสริมการพัฒนาความคิดสร้างสรรค์ จินตนาการที่เหมาะสมกับวัยจัดประสบการณ์การเรียนรู้ให้เด็กสามารถดำรงชีวิตประจำวันได้อย่างมีคุณภาพและมีความสุขและมีการจัดกิจกรรมให้เด็กได้เรียนรู้ทั้งภายในห้องเรียน และภายนอกห้องเรียน (วัด, สวนยาง, ฟาร์มเห็ด ฯ) ทั้งนี้อาจเป็นเพราะ ครูและบุคลากรทางการศึกษาเป็นบุคคลที่มีความรู้ความสามารถในการจัดประสบการณ์เรียนรู้ที่ส่งเสริมพัฒนาการของเด็กให้ครบทั้งทางด้านร่างกาย อารมณ์ – จิตใจ สังคมและสติปัญญา จัดกิจกรรมเรียนรู้แบบ  
บูรณาการทั้งภายในห้องเรียนและนอกห้องเรียน ให้ชุมชนเข้ามามีส่วนร่วมในการจัดกิจกรรมการเรียนการสอน ส่งเสริมการสืบสานประเพณี วัฒนธรรมท้องถิ่น และภูมิปัญญาไทย และมีการประเมินพัฒนาการเด็กตามเกณฑ์มาตรฐานที่กำหนด ทำให้เด็กได้เรียนรู้จากกิจกรรมในห้องเรียนและชุมชนท้องถิ่นของตนเองมากขึ้นและมีพัฒนาการที่เหมาะสมตามวัยอย่างเห็นได้ชัด ส่งผลให้ความพึงพอใจของผู้ปกครองต่อการบริหารงานของ ศูนย์พัฒนาเด็กเล็ก ด้านวิชาการ และกิจกรรมตามหลักสูตรอยู่ในระดับมากที่สุด สอดคล้องกับงานวิจัยของ สายสุนีย เล่าเบียง (2556) ที่ศึกษาเรื่องความพึงพอใจของผู้ปกครองเด็กเล็กต่อการบริหารศูนย์พัฒนาเด็กเล็กเทศบาลตำบลคลองใหญ่ จังหวัดจันทบุรี พบว่าผู้ปกครองเด็กเล็กมีความพึงพอใจต่อการบริหารศูนย์พัฒนาเด็กเล็ก เทศบาลตำบลคลองใหญ่ จังหวัดจันทบุรี ด้านวิชาการและกิจกรรมตามหลักสูตร อยู่ในระดับมาก และยังสอดคล้องกับงานวิจัยของ พิชพล ธิณเพ็ง (2559) ที่ได้ศึกษาเรื่องความพึงพอใจของผู้ปกครองนักเรียนต่อการบริหารจัดการศูนย์พัฒนาเด็กเล็กขององค์การบริหารส่วนตำบลรอบเมือง อำเภอเมือง จังหวัดร้อยเอ็ด พบว่า ผู้ปกครองเด็กเล็กมีความพึงพอใจต่อการบริหารจัดการศูนย์พัฒนาเด็กเล็กขององค์การบริหารส่วนตำบลรอบเมือง อำเภอเมือง จังหวัดร้อยเอ็ด ด้านวิชาการและกิจกรรมตามหลักสูตร อยู่ในระดับมาก

1.5 ด้านการมีส่วนร่วมและการสนับสนุนจากทุกภาคส่วนพบว่า ความพึงพอใจของผู้ปกครองต่อการบริหารงานของศูนย์พัฒนาของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ โดยรวมอยู่ในระดับมาก โดยเรียงลำดับค่าเฉลี่ยจากมากไปหาน้อย 3 อันดับแรก คือศูนย์พัฒนาเด็กเล็กร่วมกับชุมชนท้องถิ่นจัดกิจกรรมสร้างความสัมพันธ์ความสามัคคี ด้านกีฬาตามประเพณีท้องถิ่นอย่างต่อเนื่อง ศูนย์พัฒนาเด็กเล็กมีการประสานงานให้ผู้ปกครองชุมชนและหน่วยงานต่างๆ เข้ามามีส่วนร่วมในการดำเนินงานของศูนย์พัฒนาเด็กเล็กในด้านต่างๆ และศูนย์พัฒนาเด็กเล็กให้บริการด้านอาคาร สถานที่แก่ชุมชนในวันสำคัญต่างๆ และการจัดกิจกรรมต่างๆ ของชุมชนทั้งนี้อาจเป็นเพราะผู้บริหารและหัวหน้าศูนย์พัฒนาเด็กให้ความสำคัญกับการมีส่วนร่วมและการสนับสนุนจากทุกภาคส่วน จึงมีการส่งเสริมให้ครูผู้ปกครองและชุมชนเข้ามามีส่วนร่วมในการจัดการศึกษา โดยให้ตัวแทนผู้ปกครองและชุมชนเข้ามามีบทบาทในการเป็นคณะกรรมการศูนย์ร่วมกันในการบริหารจัดการศูนย์พัฒนาเด็กเล็กจัดกิจกรรมต่างๆ เพื่อสร้างความสัมพันธ์ ความสามัคคีอย่างต่อเนื่อง และมีการประชาสัมพันธ์การดำเนินงานของศูนย์ในเรื่องต่างๆ มีการปฐมนิเทศผู้ปกครองชี้แจงวัตถุประสงค์ในการจัดการเรียนการสอนให้ผู้ปกครองทราบอย่างต่อเนื่อง ส่งผลให้ความพึงพอใจของผู้ปกครองต่อการบริหารงานของศูนย์พัฒนาเด็กเล็ก ด้านการมีส่วนร่วมและการสนับสนุนจากทุกภาคส่วนอยู่ในระดับมาก สอดคล้องกับงานวิจัยของ ธวัชชัย สีมาพล (2558) ได้ศึกษา ความพึงพอใจของผู้ปกครองต่อการดำเนินงานศูนย์พัฒนาเด็กเล็กตำบลพนานิคม นิคมพัฒนา จังหวัดระยอง พบว่าความพึงพอใจของผู้ปกครองต่อการดำเนินงานของศูนย์พัฒนาเด็กเล็กโดยรวมอยู่ในระดับมาก และสอดคล้องกับงานวิจัยของสกุณา ชนะศึก และชัยยนต์   
เพาผาน (2556) ได้ศึกษาเรื่องความพึงพอใจของผู้ปกครองต่อการจัดการศึกษาของศูนย์พัฒนาเด็กเล็ก สังกัดองค์การบริหารส่วนตำบลในอำเภอนามน จังหวัดกาฬสินธุ์ พบว่าผู้ปกครองมีความพึงพอใจต่อการจัดการศึกษาของศูนย์พัฒนาเด็กเล็ก สังกัดองค์การบริหารส่วนตำบลในอำเภอนามน จังหวัดกาฬสินธุ์ ด้านการมีส่วนร่วมและการสนับสนุนจากทุกภาคส่วน อยู่ในระดับมาก

1.6 ด้านส่งเสริมเครือข่ายการพัฒนาเด็กปฐมวัยพบว่า ความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ โดยรวมอยู่ในระดับมาก โดยเรียงลำดับจากมากไปหาน้อย คือ ศูนย์พัฒนาเด็กเล็กมีการสร้างเครือข่ายความร่วมมือในการพัฒนาเด็กโดยผ่านกิจกรรมกีฬาสี ทัศนศึกษาดูงาน ฯ และศูนย์พัฒนาเด็กเล็กมีการแลกเปลี่ยนเรียนรู้ทางด้านพัฒนาการเด็กปฐมวัยในศูนย์พัฒนาเด็กเล็ก ขององค์กรปกครองส่วนท้องถิ่นระหว่างศูนย์พัฒนาเด็กเล็กด้วยกันทั้งนี้อาจเป็นเพราะครูและบุคลากรทางการศึกษาของศูนย์พัฒนาเด็กเล็กให้ความร่วมมือประสานงานกับองค์กรภาครัฐและเอกชน หน่วยงานต่างๆ ทุกภาคส่วนเข้ามามีส่วนร่วมในการพัฒนาเด็ก จัดให้มีการและเปลี่ยนเรียนรู้ประสบการณ์ต่างๆ ในด้านการจัดประสบการณ์การเรียนรู้เพื่อนำมาพัฒนาเด็กให้มีพัฒนาการที่เหมาะสมตามวัย มีการติดตามและประเมินผลการดำเนินงานพัฒนาเด็กโดยผู้ปกครองและชุมชนอย่างต่อเนื่อง ร่วมกันสร้างเครือข่ายประสานสัมพันธ์ระหว่างศูนย์พัฒนาเด็กเล็กด้วยกัน และโรงเรียนใกล้เคียง โดยผ่านการจัดกิจกรรมกีฬา ทัศนศึกษาดูงานฯ เพื่อแลกเปลี่ยนความคิดเห็นในเรื่องต่างๆ นำมาพัฒนาเด็กให้มีศักยภาพอย่างต่อเนื่อง ส่งผลให้ความพึงพอใจของผู้ปกครองต่อการบริหารงานของ ศูนย์พัฒนาเด็กเล็ก ด้านส่งเสริมเครือข่ายการพัฒนาเด็กปฐมวัยอยู่ในระดับมาก สอดคล้องกับงานวิจัยของ ธวัชชัย สีมาพล (2558) ได้ศึกษาความพึงพอใจของผู้ปกครองต่อการดำเนินงานศูนย์พัฒนาเด็กเล็กตำบลพนานิคม อำเภอนิคมพัฒนา จังหวัดระยอง พบว่า ความพึงพอใจของผู้ปกครองต่อการดำเนินงานของศูนย์พัฒนาเด็กเล็กโดยรวมอยู่ในระดับมากและสอดคล้องกับงานวิจัยของ   
จันทิมา ประกอบเกื้อ (2560) ได้ศึกษาเรื่องความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านเนินสำราญ สังกัดองค์การบริหารส่วนตำบลแกลง จังหวัดระยอง พบว่า ผู้ปกครองมีความพึงพอใจต่อการบริหารงานของศูนย์เด็กเล็ก บ้านเนินสำราญ สังกัดองค์การบริหารส่วนตำบลแกลง จังหวัดระยอง โดยรวมและรายด้าน อยู่ในระดับมาก

2. ผลการเปรียบเทียบความพึงพอใจของผู้ปกครองต่อการบริหารศูนย์ของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ จำแนกตามเพศโดยรวมและรายด้านบุคลากรและด้านอาคาร สถานที่ สิ่งแวดล้อมและความปลอดภัย แตกต่างกันอย่างมีนัยสำคัญทางสถิติที่ระดับ .05 ทั้งนี้อาจเป็นเพราะผู้บริหารศูนย์พัฒนาเด็กเล็กบ้านเนินสำราญ มีการสรรหาบุคลากร โดยการสอบคัดเลือกเจ้าหน้าที่และบุคลากรทางการศึกษาเข้ามาทำงานในศูนย์พัฒนาเด็กเล็กส่วนใหญ่เป็นเพศหญิง มากกว่า เพศชาย ครูผู้ดูแลเด็กมีความรู้ความสามารถในการจัดประสบการณ์การเรียนรู้ได้ตรงตามมาตรฐานการจัดการเรียนการสอนระดับปฐมวัย มีความละเอียดรอบคอบในการทำงานและสามารถประดิษฐ์ ประยุกต์ใช้สื่อ วัสดุ อุปกรณ์ต่างๆ สร้างสรรค์ผลงาน ซ่อมแซม ตกแต่งอาคารสถานที่สิ่งแวดล้อมต่างๆ ได้อย่างสร้างสรรค์ทำให้ผู้ปกครองเพศหญิงมีความพึงพอใจในด้านบุคลากรและด้านอาคาร สถานที่ สิ่งแวดล้อมและความปลอดภัยมากกว่าเพศชาย ส่วนด้านการบริหารจัดการศูนย์พัฒนาเด็กเล็ก ด้านวิชาการและกิจกรรมตามหลักสูตร ด้านการมีส่วนร่วมและการสนับสนุนจากทุกภาคส่วนและด้านส่งเสริมเครือข่ายการพัฒนาเด็กปฐมวัย แตกต่างกันอย่างไม่มีนัยสำคัญทางสถิติทั้งนี้อาจเป็นเพราะผู้บริหาร ครูและบุคลากรทางการศึกษา ช่วยกันส่งเสริมผู้เรียนให้มีพัฒนาการที่เหมาะสมกับวัย โดยให้ผู้ปกครองและชุมชนเข้ามามีส่วนร่วมในการจัดการศึกษา สอดคล้องกับงานวิจัยของ พิชพล ชิณเพ็ง (2558) ที่พบว่า ผลการเปรียบเทียบความพึงพอใจของผู้ปกครองที่มีเพศต่างกันมีความพึงพอใจต่อการบริหารจัดการด้านบุคลากร และการบริหารจัดการแตกต่างกัน

3. ผลการเปรียบเทียบความพึงพอใจของผู้ปกครองต่อการบริหารศูนย์ของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ จำแนกตามอาชีพ โดยรวมและรายด้าน แตกต่างกันอย่างไม่มีนัยสำคัญทางสถิติทั้งนี้อาจเป็นเพราะคณะผู้บริหาร ครูและบุคลากรทางการศึกษาเปิดโอกาสให้ผู้ปกครองนักเรียนในอาชีพต่างๆ ชุมชน ภูมิปัญญาชาวบ้าน เข้ามามีบทบาทในการจัดการศึกษา แนวทางในการจัดการเรียนรู้ แนวทางในการบริหาร และการสนับสนุนด้านการจัดการเรียนการสอน วัสดุ อุปกรณ์ต่างๆ ที่ช่วยส่งเสริมพัฒนาการของเด็กให้เด็กได้มีความคิดสร้างสรรค์และจินตนาการเหมาะสมกับวัย กับบุตรหลายของตน ส่งผลให้ผู้ปกครองมีความพึงพอใจต่อการบริหารงานของศูนย์พัฒนาเด็กเล็กบ้านเนินสำราญ แตกต่างกันอย่างไม่มีนัยสำคัญทางสถิติ สอดคล้องกับงานวิจัย จันทิมา จันทสิทธิ์ (2555) ได้ศึกษาเรื่องความพึงพอใจของผู้ปกครองต่อการบริหารงานของศูนย์พัฒนาเด็กเล็กตำบลโขมง อำเภอท่าใหม่ จังหวัดจันทบุรี พบว่า ผู้ปกครองที่มีอาชีพต่างกัน มีความพึงพอใจต่อการบริหารงานของศูนย์พัฒนาเด็กเล็กแตกต่างกัน

4. ผลการเปรียบเทียบความพึงพอใจของผู้ปกครองต่อการบริหารศูนย์ของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ จำแนกตามวุฒิการศึกษาโดยรวมและรายด้านแตกต่างกันอย่างไม่มีนัยสำคัญทางสถิติทั้งนี้อาจเป็นเพราะผู้ปกครองนักเรียนของศูนย์พัฒนาเด็กเล็กบ้านเนินสำราญมีระดับการศึกษา ความรู้ วุฒิภาวะ ความเข้าใจในการบริหารงานของศูนย์ และผู้บริหาร ครู ผู้ปกครอง ชุมชน และหน่วยงานต่างๆ ร่วมมือกันในการจัดหาสิ่งอำนวยความสะดวกความปลอดภัย งบประมาณ ในการสนับสนุน ด้านการจัดการศึกษา และเทคโนโลยี เข้ามาช่วยในการจัดการศึกษาอย่างต่อเนื่อง สอดคล้องกับงานวิจัยของ  
จันทิมา ประกอบเกื้อ (2560) ได้ศึกษาเรื่อง ความพึงพอใจของผู้ปกครองต่อการบริหารงานของศูนย์พัฒนาเด็กเล็ก สังกัดบริหารส่วนตำบลแกลง จังหวัดระยอง พบว่า ความพึงพอใจของผู้ปกครองที่มีระดับการศึกษาต่างกัน จะมีความพึงพอใจที่แตกต่างกัน

5. ผลการเปรียบเทียบความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ จำแนกอายุ โดยรวมและรายด้านการบริหารจัดการศูนย์พัฒนาเด็กเล็ก ด้านอาคาร สถานที่ สิ่งแวดล้อมและความปลอดภัย ด้านวิชาการและกิจกรรมตามหลักสูตร ด้านการมีส่วนร่วม และการสนับสนุนจากทุกภาคส่วน และด้านส่งเสริมเครือข่าย การพัฒนาเด็กปฐมวัยแตกต่างกันอย่างไม่มีนัยสำคัญทางสถิติทั้งนี้อาจเป็นเพราะศูนย์พัฒนาเด็กเล็กบ้านเนินสำราญ มีการจัดการเรียนการสอนที่มุ่งเน้นให้เด็กมีความคิดสร้างสรรค์ และจินตนาการที่เหมาะสมตามวัย ฝึกพัฒนาทักษะต่างๆ ผ่านกิจกรรมหลัก 6 กิจกรรม เพื่อให้เด็กได้มีพัฒนาการครบทั้ง 4 ด้าน ได้แก่ ด้านร่างกาย ด้านอารมณ์-จิตใจ ด้านสังคม และด้านสติปัญญา เน้นให้เด็กมีพัฒนาการที่เหมาะสมตามวัย ตรงตามมาตรฐานที่กำหนด ส่วนด้านบุคลากร แตกต่างกันอย่างมีนัยสำคัญทางสถิติที่ระดับ .05 ทั้งนี้อาจเป็นเพราะว่าผู้ปกครองส่วนใหญ่อายุ 30-60 ปี ไม่สนใจข่าวสารสัมพันธ์ต่างๆ ของศูนย์พัฒนาเด็กเล็กมีความรับผิดชอบในการรับ-ส่ง บุตรหลาน มุ่งประกอบอาชีพเพื่อฐานะทางครอบครัวไม่มีเวลาพูดคุยกับครูไม่เข้าร่วมในกิจกรรมต่างๆ ภายในศูนย์พัฒนาเด็กเล็ก ทำให้ไม่ทราบข้อมูลต่างๆ เกี่ยวกับครูและจุดประสงค์ของการจัดกิจกรรมการเรียนการสอนที่เน้นให้เด็กมีพัฒนาการที่เหมาะสมกับวัย สอดคล้องกับงานวิจัยของ จันทิมา ประกอบเกื้อ (2560) ได้ศึกษาเรื่องความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านเนินสำราญ สังกัดองค์การบริหารส่วนตำบลแกลง จังหวัดระยอง พบว่า ความพึงพอใจของผู้ปกครองที่มีอายุแตกต่างกัน จะมีผลทำให้ความพึงพอใจต่อการบริหารงานของศูนย์พัฒนาเด็กเล็กบ้านเนินสำราญ สังกัดองค์การบริหารส่วนตำบลแกลง จังหวัดระยอง แตกต่างกัน

6. ผลการเปรียบเทียบความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ จำแนกตามรายได้/เดือน โดยรวมและรายด้านแตกต่างกันอย่างไม่มีนัยสำคัญทางสถิติทั้งนี้อาจเป็นเพราะว่าผู้ปกครองนักเรียนที่มีรายได้ที่แตกต่างกัน เข้ามามีส่วนร่วมมนการบริหารจัดการ การดำเนินงานของศูนย์พัฒนาเด็กเล็กในโครงการต่างๆ ร่วมกันจัดประสบการณ์การเรียนรู้ จัดทำหลักสูตร ภูมิปัญญาชาวบ้านเพื่อส่งเสริมให้เด็กรู้จักประเพณี วัฒนธรรมชาวบ้าน วิทยากรภูมิปัญญาท้องถิ่น เข้ามาจัดกิจกรรมการเรียนการสอนสอดแทรกคุณธรรม จริยธรรม หลักเศรษฐกิจพอเพียง ทำให้การดำเนินงานของศูนย์มีการบริหารงานจัดสรรงบประมาณ ใช้จ่ายอย่างคุ้มค่าและเป็นประโยชน์ต่อชุมชน สอดคล้องกับงานวิจัยของ ธวัชชัย สีมาพล (2558) ได้ศึกษา ความพึงพอใจของผู้ปกครองต่อการดำเนินงานของศูนย์พัฒนาเด็กเล็กตำบลพนานิคม อำเภอนิคมพัฒนา จังหวัดระยอง พบว่า การเปรียบเทียบความพึงพอใจของผู้ปกครองต่อการดำเนินงานของศูนย์พัฒนาเด็กเล็ก ตำบลพนานิคม อำเภอนิคมพัฒนา จังหวัดระยอง จำแนกตามรายได้โดยรวมและรายด้านทุกด้านแตกต่างกัน

7. ผลการศึกษาข้อเสนอแนะเกี่ยวกับการบริหารจัดการศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ มีดังนี้

7.1 ด้านการบริหารจัดการศูนย์พัฒนาเด็กเล็ก

ชุมชนยังขาดความรู้ความเข้าใจในการวางแผน เพราะคิดว่าเป็นหน้าที่หลักของครู ไม่เกี่ยวกับชุมชน จึงไม่ตระหนักถึงการมีส่วนร่วมในการวางแผน ไม่รับทราบข้อมูลต่างๆ ของศูนย์พัฒนาเด็กเล็ก จึงไม่สามารถที่จะแนะนำหรือร่วมวางแผนได้เท่าที่ควร

7.2 ด้านบุคลากร

บุคลากรในศูนย์พัฒนาเด็กเล็กยังไม่ตระหนักและให้ความสำคัญในการดูแลเด็กให้มีสุขภาพกาย และสุขภาพจิตที่ดี มีการสร้างความสัมพันธ์อันดีให้แก่เด็กเพื่อให้เด็กเกิดความคุ้นเคยกล้าแสดงออก ส่งเสริมให้ครูผู้ดูแลเด็กให้มีคุณภาพตรงตามมาตรฐานวิชาชีพ มีคุณธรรมจริยธรรม และมีความรู้ความสามารถด้านพัฒนาการ และการจัดประสบการณ์ให้กับเด็กปฐมวัย

7.3 ด้านอาคาร สถานที่ สิ่งแวดล้อม และความปลอดภัย

อาคารศูนย์พัฒนาเด็กเล็กโดยรวมมีสภาพทรุดโทรมมาก เนื่องจากต้องยืมอาคารบ้านพักเกษตรตำบลเป็นที่ทำการศูนย์พัฒนาเด็กเล็ก สภาพอาคารสถานที่ไม่ถูกสุขลักษณะ คับแคบ ไม่เป็นสัดส่วน เสี่ยงการเกิดโรคติดต่อ ไม่มีร่มเงาให้ความร่มรื่น ชุมชนเห็นว่า ภาพลักษณ์ของสถานศึกษามีส่วนสำคัญกับการจัดการศึกษาเนื่องจากสภาพแวดล้อมที่สะอาด และปลอดภัยสำหรับเด็กเล็กมีความสำคัญ หากมีอาคารสถานที่ สิ่งแวดล้อม และมีมาตรการรักษาความปลอดภัยที่เหมาะจะทำให้จะทำให้ได้รับความไว้วางใจจากชุมชนมากขึ้น

7.4 ด้านวิชาการและกิจกรรมตามหลักสูตร

ชุมชนให้ความสำคัญกับกระบวนการจัดหลักสูตรและกระบวนการการเรียนรู้ที่เน้นผู้เรียนเป็นสำคัญ มีการจัดกิจกรรมส่งเสริมคุณภาพผู้เรียนอย่างหลากหลาย ทุกภาคส่วนให้ความสำคัญมีส่วนร่วมในการจัดการศึกษา และพัฒนาศูนย์พัฒนาเด็กเล็กให้มีคุณภาพตามมาตรฐาน สนับสนุนให้ศูนย์พัฒนาเด็กเล็กเป็นแหล่งเรียนรู้ของชุมชน พร้อมส่งเสริมมาตรฐานการเรียนรู้ให้เด็กมีคุณธรรม จริยธรรม และค่านิยมที่พึงประสงค์ ปลูกฝังจิตสำนึกรักชาติ ศาสนา และพระมหากษัตริย์ การอนุรักษ์ศิลปวัฒนธรรม และภูมิปัญญาท้องถิ่น

7.5 ด้านการมีส่วนร่วม และการสนับสนุนจากทุกภาคส่วน

ศูนย์พัฒนาเด็กเล็กหาแนวทางในการที่จะให้ชุมชนเข้ามามีส่วนร่วมในการจัดการศึกษาให้มากที่สุด การเปิดโอกาสให้ชุมชนเข้ามามีส่วนร่วมในทุกกระบวนการ การสร้างความสัมพันธ์ที่ดีกับชุมชน เปิดโอกาสให้มีการแลกเปลี่ยน เสนอความคิดเห็น และนำเสนอปัญหาข้อเสนอแนะร่วมกั้น เพื่อให้สอดคล้องกับความต้องการของชุมชน ซึ่งจะทำให้ทุกฝ่ายมีเป้าหมายที่ชัดเจนร่วมกัน และสามารถทำงานร่วมกันได้อย่างมีประสิทธิภาพ

7.6 ด้านการส่งเสริมเครือข่ายการพัฒนาเด็กปฐมวัย

ชุมชนเห็นว่า ในส่วนของการสร้างความสัมพันธ์ระหว่างศูนย์พัฒนาเด็กเล็กกับครอบครัวชุมชน และหน่วยงานที่เกี่ยวข้อง มีวิธีการสร้างความสัมพันธ์ตัวต่อตัว ได้แก่ การพูดคุยการส่งจดหมาย การออกเยี่ยมบ้าน การร่วมกิจกรรมกับชุมชน เป็นต้น รวมทั้งเปิดโอกาสให้ชุมชนเข้ามามีส่วนร่วมในการจัดการศึกษา เพื่อเป็นการส่งเสริมเครือข่างพัฒนาปฐมวัยอย่างถูกวิธี

**5.3 ข้อเสนอแนะ**

ข้อเสนอแนะในการนำวิจัยไปปฏิบัติ

1. ด้านการบริหารจัดการศูนย์พัฒนาเด็กเล็ก ผู้บริหารควรกำหนดนโยบาย ส่งเสริม สนับสนุน โดยเน้นการมีส่วนร่วมทุกภาคส่วน กำกับดูแลการดำเนินงานของศูนย์พัฒนาเด็กเล็ก ให้เป็นไปอย่างมีคุณภาพ
2. ด้านบุคลากรผู้บริหารควรส่งเสริมให้ครูมีการผลิตสื่อการเรียนการสอน โดยใช้วัสดุ อุปกรณ์เหลือใช้และหาง่ายในท้องถิ่น เพื่อให้ครูมีความคิดสร้างสรรค์ในการผลิตสื่อ โดยนำวัสดุที่มีจากท้องถิ่นมาผลิตเป็นสื่อการเรียนให้สอดคล้องกับแผนการจัดประสบการณ์สอน
3. ด้านอาคาร สถานที่ สิ่งแวดล้อมและความปลอดภัย ผู้บริหารควรจัดให้มีห้องส้วมที่สะอาด เพียงพอและเหมาะสมกับตัวเด็ก เพ่อให้ถูกสุขลักษณะตามเกณฑ์มาตรฐานที่สาธารณสุขกำหนด
4. ด้านวิชาการและกิจกรรมตามหลักสูตรผู้บริหารควรส่งเสริมให้ครูมีการจัดกิจกรรมการเรียนรู้แบบบูรณาการ และวิธีการสอนให้ทันต่อเหตุการณ์ในปัจจุบันอย่างสม่ำเสมอ เพื่อให้เด็กได้เรียนรู้เรื่องราวรอบตัว หรือประสบการณ์ที่เกิดขึ้นในชีวิตประจำวัน รู้จักการคิดตัดสินใจ แก้ปัญหาต่างๆ ด้วยตนเอง ให้เด็กได้มีพัฒนาการครบทั้ง 4 ด้าน ได้แก่ ด้านร่างกาย ด้านอารมณ์-จิตใจ ด้านสังคม และด้านสติปัญญา
5. ด้านการมีส่วนร่วมและการสนับสนุนจากทุกภาคส่วน ผู้บริหารควรส่งเสริมให้มีการจัดการเรียนรู้โดยนำวิทยากรภูมิปัญญาท้องถิ่นมาให้ความรู้กับเด็กจากประสบการณ์ตรง เพื่อให้ผู้ปกครองและชุมชนเข้ามามีส่วนร่วมในการจัดการศึกษาร่วมกัน ทำให้เด็กได้รู้จักวัฒนธรรมท้องถิ่นของตนเองมากขึ้น
6. ด้านส่งเสริมเครือข่ายการพัฒนาเด็กปฐมผู้บริหารควรจัดให้ศูนย์พัฒนาเด็กเล็ก มีการแลกเปลี่ยนเรียนรู้ทางด้านพัฒนาการเด็กปฐมวัย ในศูนย์พัฒนาเด็กเล็กขององค์กรปกครองส่วนท้องถิ่น ระหว่างศูนย์พัฒนาเด็กเล็กด้วยกันเพื่อเป็นการสร้างความสัมพันธ์ที่ดีต่อองค์กร และพัฒนาการเรียนรู้ของเด็กปฐมวัยให้มีพัฒนาการที่เหมาะสมกับวัยและมีคุณภาพ

**ข้อเสนอแนะในการทำวิจัยครั้งต่อไป**

1. ควรศึกษาปัญหาและแนวทางการดำเนินงานของศูนย์พัฒนาเด็กเล็ก สังกัดองค์การบริหารส่วนตำบลในจังหวัดเพชรบูรณ์ โดยการวิจัยเชิงคุณภาพ
2. ควรศึกษาปัจจัยที่ส่งผลต่อความพึงพอใจของผู้ปกครองต่อการดำเนินงานศูนย์พัฒนาเด็กเล็ก สังกัดองค์การบริหารส่วนตำบลอื่นๆ ด้านอาคาร สถานที่ สิ่งแวดล้อมและความปลอดภัย