**บทที่ 2**

**เอกสารและงานวิจัยที่เกี่ยวข้อง**

การวิจัยครั้งนี้เป็นการศึกษาเรื่องความพึงพอใจของผู้ปกครองที่มีต่อการบริหารศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ้งน้ำเต้า อำเภอหล่มสัก จังหวัดเพชรบูรณ์ ผู้วิจัยได้ศึกษาค้นคว้าจากกเอกสารและผลงานวิจัยที่เกี่ยวข้อง ดังต่อไปนี้

1. แนวคิดเกี่ยวกับความพึงพอใจ
2. แนวคิดเกี่ยวกับการบริหารจัดการศูนย์พัฒนาเด็กเล็ก
3. แนวคิดเกี่ยวกับการบริหารจัดการศูนย์พัฒนาเด็กเล็กขององค์กรปกครองส่วนท้องถิ่น
4. ข้อมูลพื้นฐานขององค์การบริหารส่วนตำบลบุ่งน้ำเต้า
5. ข้อมูลพื้นฐานศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบล  
   บุ่งน้ำเต้า
6. งานวิจัยที่เกี่ยวข้อง
7. กรอบแนวคิดของการวิจัย

**2.1 แนวคิดเกี่ยวกับความพึงพอใจ**

1. **ความความของความพึงพอใจ**

นักวิชาการได้ให้ความหมายและแนวคิดเกี่ยวกับความพึงพอใจไว้ดังนี้

สุพจน์ ศรนารายณ์ (2548) ได้สรุปความหมายของความพึงพอใจ ว่าจะมีความหมายในด้านความรู้สึกและเจตคติที่ดีของบุคคลที่มีต่อกิจกรรมที่กำลังปฏิบัติอยู่ อันมีผลสืบเนื่องจากองค์ประกอบหรือปัจจัยต่างๆ ในการปฏิบัติงาน เช่น ลักษณะงาน สภาพแวดล้อมในการปฏิบัติงาน ประโยชน์ตอบแทนและอื่นๆ ถ้าองค์ประกอบต่างๆ สามารถตอบสนองความต้องการของบุคคลได้เหมาะสม ก็จะมีผลทำให้เกิดความพึงพอใจบุคคลจะมีความพึงพอใจมากหรือน้อยขึ้นอยู่กับความต้องการของบุคคลและองค์ประกอบที่เป็นสิ่งจูงใจที่มีอยู่ในงานนั้นด้วย

ฐานิสสรา เจนพานิช (2548) ทัศนคติและความพึงพอใจในสิ่งหนึ่งสามารถใช้แทนกันได้ เพราะทั้งสองคำนี้จะหมายถึงผลที่ได้จากการที่บุคคลเข้าไปมีส่วนร่วมในสิ่งนั้น ทัศนคติด้านบวกจะแสดงให้เห็นสภาพความพึงพอใจนั้นและทัศนคติด้านลบจะแสดงให้เห็นสภาพความไม่พึงพอใจนั้นเอง

วิโรจน์ นิมิตโภดานันท์ (2547) ความหมายของความพึงพอใจว่า เป็นสิ่งที่เกิดขึ้นกับบุคคล เมื่อความต้องการพื้นฐานทั้งร่างกายและจิตใจ ที่มีต่อสิ่งใดสิ่งหนึ่งภายหลังจากได้รับประสบการณ์สิ่งนั้นมาแล้วในลักษณะบวก คือ ความพอใจ นิยมชมชอบ สนับสนุน หรือเจตคติที่ดีของบุคคลเมื่อเขาได้รับการตอบสนองความต้องการในทางตรงกันข้าม ถ้าเขาไม่ได้รับการตอบสนองความต้องการแล้ว ความไม่พึงพอใจก็จะเกิดขึ้นและความสมประสงค์ในสิ่งที่ตนคาดหมายไว้ เป็นความรู้สึกที่สามารถปรับเปลี่ยนได้เสมอขึ้นอยู่กับสภาพการณ์ สภาพแวดล้อมช่วงเวลาในขณะนั้นๆ ความพึงพอใจเป็นพลังแห่งการสร้างสรรค์ สามารถกระตุ้นให้เกิดความภาคภูมิใจ มั่นใจที่จะเปลี่ยนพฤติกรรมให้เป็นไปในแนวทางอันพึงปรารถนาได้

บังอร ควรประสงค์ (2544) ให้ความหมายของความพึงพอใจไว้ว่า หมายถึงความรู้สึกหรือทัศนคติทางด้านบวกของบุคคลที่มีต่อสิ่งใดสิ่งหนึ่ง ซึ่งสิ่งนั้นสามารรถตอบสนองความต้องการให้แก่บุคคลนั้นได้ ความพึงพอใจย่อมมีความแตกต่างกัน ขึ้นอยู่กับประสบการณ์ของบุคคลที่ได้รับ

วราภรณ์ ช่วยนุกิจ (2544) ได้สรุปจากการที่ได้ศึกษาแนวคิดเรื่องความพึงพอใจของตน สรุปได้ว่า ความพึงพอใจเป็นความรู้สึกบวกของบุคคลที่มีต่อสิ่งใดสิ่งหนึ่ง อันเนื่องมาจากความสำเร็จ ความสมประสงค์ในสิ่งที่ตนคาดหมายไว้ เป็นความรู้สึกที่สามารถปรับเปลี่ยนได้เสมอขึ้นอยู่กับสภาพการณ์ สภาพแวดล้อมช่วงเวลาในขณะนั้นๆ ความพึงพอใจเป็นพลังแห่งการสร้างสรรค์ สามารถกระตุ้นให้เกิดความภาคภูมิใจ มั่นใจที่จะปรับเปลี่ยนพฤติกรรมให้เป็นไปในแนวทางอันพึงปรารถนาได้

สรุปได้ว่า ความพึงพอใจ หมายถึง ความรู้สึกบวกของบุคคลที่มีต่อสิ่งใดสิ่งหนึ่ง อันเนื่องมาจากความสำเร็จตามประสงค์ที่ตนคาดหมายไว้ ความพอใจ นิยมชมชอบ สนับสนุนหรือเจตคติที่ดีของบุคคล เมื่อเขาได้รับการตอบสนองความต้องการ เป็นความรู้สึกที่สามารถปรับเปลี่ยนได้เสมอ ขึ้นอยู่กับสภาพการณ์ สภาพแวดล้อม ช่วงเวลาในขณะนั้นๆ และพึงพอใจเป็นพลังแห่งการสร้างสรรค์ สามารถกระตุ้นให้เกิดความภาคภูมิใจ มั่นใจที่จะเปลี่ยนพฤติกรรมให้เป็นไปในแนวทางอันพึงปรารถนาได้

1. **ปัจจัยที่ทำให้เกิดความพึงพอใจ**

ประภาเพ็ญ สุวรรณ (2520) ได้ให้ความหมายของความพึงพอใจว่าเป็นความรู้สึกนึกคิดในทางที่ดีของบุคคลต่อสิ่งใด ซึ่งสามารถจัดเป็นพฤติกรรมทางด้านอารมณ์ เพราะพฤติกรรมทางด้านจิตอารมณ์เป็นภาวะที่เกิดขึ้นภายในจิตใจของบุคคล อันได้แก่ ความสนใจ ความรู้สึก ท่าที ความชอบ ความไม่ชอบ การให้คุณค่า การรับการเปลี่ยน หรือ การปรับค่านิยมที่ยึดถือ ซึ่งสามารถแบ่งตามขั้นตอนการเกิดพฤติกรรมด้านจิตอารมณ์ ซึ่งอาจทำให้สามารถมองเห็นขั้นตอนการเกิดความพึงพอใจ ดังนี้

ขั้นที่ 1 การรับหรือการให้ความสนใจ (Receiving or Attending) เป็นขั้นแรกที่บุคคลถูกกระตุ้นให้รับทราบว่ามีเหตุการณ์ปรากฏอยู่อย่างไร และบุคคลนั้นจะมีความยินดีหรือมีภาวะจิตใจที่พร้อมจะรับสิ่งเร้าหรือให้ความสนใจต่อสิ่งเร้านั้น ซึ่งขั้นนี้ความรู้สึกพอใจของบุคคลจะเกิดโดยมีขั้นตอนย่อยต่อไปนี้

1. ความตระหนัก (Awareness) หมายถึง การที่บุคคลได้ฉุกคิดหรือรู้สึกว่ามีสิ่งหนึ่งหรือเหตุการณ์หนึ่งเกิดขึ้น
2. ความยินดีหรือเต็มใจที่จะรับ (Willingness to Selected) ขั้นนี้บุคคลจะเกิดความพึงพอใจที่จะรับสิงที่มากระตุ้นความรู้สึกนั้นเอาไว้
3. การเลือกรับหรือเลือกให้ความสนใจ (Controlled or Selected Attention) ภายหลังที่บุคคลมีความตระหนักและยินดีในสิ่งแระตุ้นนั้นแล้ว บุคคลก็จะเลือกรับสิ่งที่ตนเองชอบหรือนำความพอใจมาไว้ให้ และขณะเดียวกันก็มีแนวโน้มที่จะไม่สนใจในสิ่งหรือสถานการณ์ที่ตนไม่ชอบ

ขั้นที่ 2 การตอบสนอง (Responding) พฤติกรรมขั้นนี้กล่าวได้ว่า บุคคลเกิดความพึงพอใจอย่างแท้จริง มีความรู้สึกผูกพันกับสิ่งนั้นหรือเหตุการณ์นั้น ซึ่งบุคคลจะพยายามทำปฏิกิริยาสนองตอบบางอย่าง หรือได้รับความพึงพอใจจากการมีส่วนร่วมหรือจากการได้กระทำกิจกรรมนั้น ซึ่งขั้นนี้ มีขั้นตอนการเกิดย่อยๆ ดังนี้

1. การยินยอมในการตอบสนอง (Acquiescence in Responding) ขั้นนี้อาจใช้คำว่า เชื่อฟัง หรือยินดีที่จะปฏิบัติตาม
2. ความเต็มใจที่ตอบสนอง (Acquiescence in Respond) อาจกล่าวได้ว่าบุคคลเกิดความสมัครใจที่จะกระทำในสิ่งนั้น ซึ่งเป็นผลจากการเลือกของบุคคลนั้นเอง
3. ความพอใจในการตอบสนอง (Satisfaction in Respond) พฤติกรรมขั้นนี้  
   สืบเนื่องมาจากการเต็มใจที่จะตอบสนอง เมื่อบุคคลได้กระทำกิจกรรมบางอย่างไปแล้ว บุคคลจะเกิดความรู้สึกพึงพอใจ ซึ่งเป็นสภาวะหนึ่งทางด้านอารมณ์ของบุคคล

ขั้นที่ 3 การเกิดค่านิยม (Valuing) ขั้นนี้อาจอธิบายได้ชัดเจนได้ด้วยคำว่า ความเชื่อ (Belief) หรือทัศนคติ (Attitude) ข้อนี้บุคคลมีพฤติกรรมที่แสดงว่ายอมรับหรือรับรู้ว่าสิ่งเร้านั้นเป็นสิ่งที่มีค่าสำหรับตัวเขา หรือแสดงว่าเขามีค่านิยมอย่างใดอย่างหนึ่ง พฤติกรรมในขั้นนี้ ได้แก่ การต้องการอยู่เสมอที่จะพัฒนาในการกระทำสิ่งนั้นๆ ให้มีประสิทธิภาพมีความพยายามในการชักจูงบุคคลอื่นๆ ให้กระทำตามและมีความเชื่อในประโยชน์ของสิ่งนั้น เป็นต้น

ขั้นที่ 4 การจัดระบบค่านิยม (Organization) ขั้นนี้หมายถึง การที่บุคคลมีค่านิยมเกิดขึ้นต่างๆ หลายชนิด จึงจำเป็นจะต้องจัดระบบค่านิยม โดยพิจารณาถึงความสัมพันธ์ระหว่างค่านิยม

ขั้นที่ 5 การแสดงลักษณะตามค่านิยม (Characterization by a Value) ขั้นนี้บุคคลจะเรียงลำดับของค่านิยมที่มีอยู่จากดีที่สุดไปจนถึงน้อยที่สุด ซึ่งค่านิยมเหล่านี้จะเป็นตัวควบคุมพฤติกรรมของบุคคล

1. **การวัดความพึงพอใจ**

ในการวัดความพึงพอใจนั้นสามารถทำได้หลายวิธี (ปริญญา จเรรัชต์ และคณะ, 2546 : 68) ดังต่อไปนี้

1. การใช้แบบสอบถาม โดยออกแบบสอบถามเพื่อต้องการทราบความคิดเห็นซึ่งสามารถกระทำได้ในลักษณะกำหนดคำตอบให้เลือกหรือตอบคำถามอิสระ คำถามดังกล่าวอาจเป็นคำถามความพึงพอใจในด้านต่างๆ
2. การสัมภาษณ์ เป็นการวัดความพึงพอใจโดยตรง ซึ่งต้องอาศัยเทคนิคและวิธีการที่ดีจะได้ข้อมูลที่เป็นจริง
3. การสังเกต เป็นวิธีการวัดความพึงพอใจโดยการสังเกตพฤติกรรมของบุคคลเป้าหมายไม่ว่าจะแสดงออกจากการพูดจา กริยาท่าทาง วีนี้ต้องอาศัยการกระทำอย่างจริงจังและสังเกตอย่างมีระเบียบแบบแผน

จะเห็นได้ว่า การวัดความพึงพอใจนั้นสามารถที่จะทำการวัดได้หลายวิธี ทั้งนี้ขึ้นอยู่กับความสะดวก ความเหมาะสม ตลอดจนจุดมุ่งหมายหรือเป้าหมายของการวัดด้วย จึงจะส่งผลให้การวัดนั้นมีประสิทธิภาพเป็นที่น่าเชื่อถือได้

**2.2 แนวคิดเกี่ยวกับการบริหารจัดการศูนย์พัฒนาเด็กเล็ก**

1. **ความหมายของศูนย์พัฒนาเด็กเล็ก**

ศูนย์พัฒนาเด็กเล็ก คือสถานที่ดูแลให้การศึกษาเด็ก อายุระหว่าง 3-5 ปี มีฐานะเทียบเท่าสถานศึกษาเป็นศูนย์พัฒนาเด็กเล็กที่องค์กรปกครองส่วนท้องถิ่นจัดตั้งขึ้นเอง และศูนย์พัฒนาเด็กเล็กของส่วนราชการต่างๆ ที่ถ่ายโอนให้อยู่ในความรับผิดชอบขององค์กรปกครองส่วนท้องถิ่นได้แก่ ศูนย์อบรมเด็กก่อนเกณฑ์ในวัด/มัสยิด กรมศาสนา ศูนย์พัฒนาเด็กเล็ก กรมการพัฒนาชุมชนและศูนย์พัฒนาเด็กเล็ก (เด็ก 3) รับการถ่ายโอนจากสำนักงานคณะกรรมการประถมศึกษาแห่งชาติ ฯลฯ ซึ่งต่อไปนี้ เรียกว่า ศูนย์พัฒนาเด็กเล็กขององค์กรปกครองส่วนท้องถิ่น (มาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่น. พ.ศ.2559 : 1)

1. **จุดมุ่งหมายของศูนย์พัฒนาเด็กเล็ก**

สถานที่ให้การอบรมเลี้ยงดูอย่างถูกวิธี และพัฒนาการเด็กทั้งด้านร่างกาย อารมณ์ สังคม และสติปัญญา เด็กชายหญิงอายุระหว่าง 3-6 ขวบ จะอยู่ในศูนย์ซึ่งรัฐบาล องค์กร หรือเอกชน จัดตั้งขึ้น เด็กวัยนี้จำเป็นจะต้องได้รับการเลี้ยงดูอย่างถูกวิธี ฝึกอบรมให้มีนิสัยที่ดีงาม และส่งเสริมการพัฒนาของเด็กทุกด้าน การที่จะให้เด็กได้เจริญเติบโตตามเป้าหมายนั้นขึ้นอยู่กับการจัดการศูนย์ให้เด็กได้อยู่ในศูนย์อย่างสนุกสบาย (ชุติกาญจน์ พรมจรรย์. 2553 : 38)

จัดตั้งและบริหารจัดการศูนย์พัฒนาเด็กเล็กตามพระราชบัญญัติการศึกษาแห่งชาติ  
พ.ศ. 2542 กำหนดให้สถานศึกษาร่วมกับบุคคล ครอบครัว ชุมชน องค์กรชุมชน สถานประกอบการ องค์กรปกครองส่วนท้องถิ่น ฯลฯ โดยองค์กรปกครองส่วนท้องถิ่นมีนโยบายในการจัดตั้งศูนย์พัฒนาเด็กเล็กเพื่อให้เด็กได้รับการพัฒนาทั้งด้านร่างกาย อารมณ์ จิตใจ สังคม สติปัญญา และมีความพร้อมในการเข้ารับการศึกษาต่อในระดับประถมศึกษา

1. **การจัดตั้งศูนย์พัฒนาเด็กเล็ก**

เพื่อให้สอดคล้องเหมาะสมกับสภาพแวดล้อมของแต่ละพื้นที่ และเป็นไปตามระเบียบปฏิบัติขององค์กรปกครองส่วนท้องถิ่น การจัดตั้งศูนย์พัฒนาเด็กเล็ก ควรดำเนินการดังนี้

1. สำรวจความต้องการของชุมชน
2. พิจารณาเลือกรูปแบบการตั้งศูนย์พัฒนาเด็กเล็กตามความเหมาะสมของแต่ละพื้นที่

รูปแบบที่ 1 องค์กรปกครองส่วนท้องถิ่น

รูปแบบที่ 2 มอบหมายให้ผู้แทนชุมชนบริหารจัดการ

1. จัดทำแผนและการจัดทำญัตติเพื่อขอความเห็นชอบจากสภาท้องถิ่นนำโครงการจัดตั้งศูนย์พัฒนาเด็กเล็กบรรจุในแผนพัฒนาขององค์กรปกครองส่วนท้องถิ่น เพื่อขอรับงบประมาณสนับสนุน
2. จัดทำระเบียบ ข้อบังคับ ขององค์กรปกครองส่วนท้องถิ่น ว่าด้วยการตั้งและบริหารศูนย์พัฒนาเด็กเล็ก
3. จัดประกาศจัดตั้งศูนย์พัฒนาเด็กเล็กขององค์กรปกครองส่วนท้องถิ่น โดยมีรายละเอียดการดำเนินการ ดังนี้

5.1 สำรวจความต้องการของชุมชน

องค์กรปกครองส่วนท้องถิ่นดำเนินการสำรวจความต้องการของชุมชนในประเด็นต่อไปนี้

* + 1. ความต้องการให้จัดตั้งศูนย์
    2. ความต้องการในการส่งเด็กเข้าเรียน
    3. สิ่งที่ต้องการให้ศูนย์จัดบริการ
  1. พิจารณาเลือกรูปแบบการจัดตั้งศูนย์พัฒนาเด็กเล็ก

เนื่องจากองค์กรปกครองส่วนท้องถิ่นมีความหลากหลายในศักยภาพด้านทรัพยากรและเศรษฐกิจ

การกำหนดรูปแบบการบริหารศูนย์พัฒนาเด็กเล็ก จึงอาจแตกต่างกันตามลักษณะสถานภาพของชุมชนและความพร้อมด้านทรัพยากรบุคคล สถานที่ และเศรษฐกิจของแต่ละพื้นที่ ในที่นี้นำเสนอรูปแบบประกอบการพิจารณาใน 2 ลักษณะองค์กรปกครองส่วนท้องถิ่นสามารถจะเลือกใช้หรือปรับเปลี่ยนได้ตามความเหมาะสม และความพร้อมของแต่ละพื้นที่ ดังภาพที่ 2.1

รูปแบบที่ 1 ศูนย์พัฒนาเด็กเล็กขององค์กรปกครองส่วนท้องถิ่นเป็นผู้บริหารจัดการ

องค์กรปกครองส่วนท้องถิ่น

(เทศบาล/อบจ./อบต.)

|  |  |  |
| --- | --- | --- |
|  |  |  |

กองการศึกษา

สำนักปลัด

กองช่าง

กองคลัง

คณะกรรมการศูนย์พัฒนาเด็กเล็ก(แต่งตั้งจากชุมชน 3-5 คน)

ศูนย์พัฒนาเด็กเล็ก

(หัวหน้าศูนย์พัฒนาเด็กเล็ก

หมายเหตุ – โครงสร้างนี้เหมาะสำหรับองค์กรปกครองส่วนท้องถิ่นที่มีอัตรากำลังบุคคลการทางการศึกษาเพียงพอ

รูปแบบนี้ องค์กรปกครองส่วนท้องถิ่นเป็นผู้จัดตั้งและรับผิดชอบศูนย์พัฒนาเด็กเล็ก โดยจัดหาหรือจัดจ้างบคุลากรทางการศึกษาเป็นหัวหน้าศูนย์และแต่งตั้งคณะกรรมการศูนย์พัฒนาเด็กเล็ก หัวหน้าศูนย์เป็นผู้บริหารจัดการศูนย์พัฒนาเด็กเล็กและดำเนินการเลือกตั้งหรือจัดให้มีการคัดเลือกคณะกรรมการศูนย์พัฒนาเด็กเล็ก คณะกรรมการศูนย์พัฒนาเด็กเล็ก พิจารณากำหนดตามความเหมาะสม แต่ต้องประกอบด้วยผู้ทรงคุณวุฒิทางการศึกษา ผู้แทนองค์กรปกครองส่วนท้องถิ่น ผู้แทนกลุ่มองค์กรประชาคม ผู้แทนผู้ปกครอง ผู้แทนครู อย่างละไม่น้อยกว่า 1 คน โดยมีหัวหน้าศูนย์พัฒนาเด็กเล็กเป็นเลขานุการ

รูปแบบที่ 2 ศูนย์พัฒนาเด็กเล็กที่มอบหมายให้ผู้แทนชุมชนบริหารจัดการ

องค์กรปกครองส่วนท้องถิ่น(เทศบาล/อบจ./อบต.)

คณะกรรมการศูนย์พัฒนาเด็กเล็ก จำนวน 3-5 คน

หัวหน้าศูนย์พัฒนาเด็กเล็ก

หมายเหตุ – โครงสร้างนี้เหมาะสำหรับองค์กรปกครองส่วนท้องถิ่นที่มีความจำกัดด้านอัตรากำลังบุคคลการทางการศึกษา

ภาพที่ 2.2 องค์กรปกครองส่วนท้องถิ่นเป็นผู้จัดตั้งและรับผิดชอบศูนย์พัฒนาเด็กเล็ก

ที่มา : กรมส่งเสริมการปกครองท้องถิ่น, 2559 : 33.

โดยคัดเลือกผู้แทนชุมชนทำหน้าที่คณะกรรมการบริหารศูนย์พัฒนาเด็กเล็กและจัดหา/จัดจ้างบุคลากรทางการศึกษาเป็นหัวหน้าศูนย์พัฒนาเด็กเล็กทำหน้าที่บริหารจัดการศูนย์พัฒนาเด็กเล็ก คณะกรรมการศูนย์บริหารพัฒนาเด็กเล็ก ทำหน้าที่กำกับการบริหารจัดการศูนย์พัฒนาเด็กเล็กให้กับองค์กรปกครองส่วนท้องถิ่นประกอบด้วย สมาชิด 5-7 คัดเลือกจากชุมชนทำหน้าที่เป็นประธาน รองประธาน เหรัญญิก โดยจะต้องมีผู้ทรงคุณวุฒิทางการศึกษา และผู้แทนองค์กรปกครองส่วนท้องถิ่นร่วมเป็นคณะกรรมการด้วย และให้หัวหน้าศูนย์พัฒนาเด็กเล็ก เป็นเลขานุการโดยตำแหน่ง ให้มีวาระดำรง 4 ปี และจัดให้มีการประชุมคณะกรรมการอย่างน้อยเดือนละ 1 ครั้ง

องค์กรปกครองส่วนท้องถิ่นสามารถตั้งค่าตอบแทนสำหรับคณะกรรมการศูนย์บริหารพัฒนาเด็กเล็ก ได้ตามความเหมาะสมและความองค์กรปกครองส่วนท้องถิ่น

5.3 จัดทำแผนการจัดตั้งศูนย์พัฒนาเด็กเล็กและจัดทำญัตติขอความเห็นชอบสภาท้องถิ่น

เมื่อองค์กรปกครองส่วนท้องถิ่นพิจารณาเลือกรูปแบบในการจัดตั้งศูนย์พัฒนาเด็กเล็กตามความพร้อมและความต้องการขององค์กรปกครองส่วนท้องถิ่น และชุมชนแล้วให้จัดทำแผนงานการจัดตั้งศูนย์ตามแบบฟอร์มแผนงานขององค์กรปกครองส่วนท้องถิ่น เพื่อนำมาเข้าแผนพัฒนาขององค์กรปกครองส่วนท้องถิ่นและจัดทำญัตติเพื่อขอรับความเห็นชอบจากสภาท้องถิ่น

* 1. จัดทำโครงการจัดตั้งศูนย์พัฒนาเด็กเล็ก องค์กรปกครองส่วนท้องถิ่น จัดทำโครงการจัดตั้งศูนย์พัฒนาเด็กเล็กเพื่อเสนอขออนุมัติงบประมาณจากผู้มีอำนาจอนุมัติ
  2. จัดทำระเบียบ/ข้อบังคับขององค์กรปกครองส่วนท้องถิ่นว่าด้วยพัฒนาเด็กเล็ก องค์กรปกครองส่วนท้องถิ่นจัดทำระเบียบข้อบังคับขององค์กรปกครองส่วนท้องถิ่นว่าด้วยศูนย์พัฒนาเด็กเล็ก เพื่อให้บุคลากรที่เกี่ยวข้องถือปฏิบัติในการบริหารจัดการศูนย์พัฒนาเด็กเล็ก
  3. จัดทำประกาศจัดตั้งศูนย์พัฒนาเด็กเล็ก องค์กรปกครองส่วนท้องถิ่นจัดประกาศจัดตั้งศูนย์พัฒนาเด็กเล็ก ปิดประกาศให้สาธารณชนทราบ

1. **แนวคิดเกี่ยวกับการบริหารจัดการศึกษา**

กฎหมายที่เกี่ยวข้องกับการจัดการศึกษาขององค์กรปกครองส่วนท้องถิ่น (มาตรฐานการศึกษากรมส่งเสริมการปกครองส่วนท้องถิ่น)

ระเบียบสำนักนายกรัฐมนตรี ว่าด้วยการพัฒนาเด็กปฐมวัย พ.ศ.2551 กำหนดให้เด็กปฐมวัยได้รับการพัฒนาอย่างมีคุณภาพตามแนวนโยบายพื้นฐานแห่งรัฐธรรมนูญที่บัญญัติไว้ในรัฐธรรมนูญแห่งราชอาณาจักรไทย ซึ่งปัจจุบันแนวคิดของการกระจายอำนาจในการบริหารงานของรัฐบาลกลางมุ่งเน้น การจัดกระจายอำนาจไปยังท้องถิ่นเป็นผู้ดำเนินการส่วนกลางเป็นผู้กำหนดนโยบายให้องค์กรปกครองส่วนท้องถิ่นทั้งแนวความคิดเกี่ยวกับการกระจายอำนาจด้านการศึกษา ทั้งนี้มีกฎหมายกำหนดให้รัฐต้องกระจายอำนาจแก่ท้องถิ่นด้วยกันหลายฉบับ ซึ่งสามารถสรุปกฎหมายที่เกี่ยวข้องกับท้องถิ่นได้ ดังนี้

1. รัฐธรรมนูญแห่งราชอาณาจักรไทย พุทธศักราช 2540 กำหนดบทบัญญัติที่เกี่ยวข้องกับท้องถิ่นและการจัดการศึกษา ดังนี้

มาตรา 43 บุคคลย่อมมีสิทธิเสรีเสมอกันในการับการศึกษาขั้นพื้นฐานไม่น้อยกว่าสิบสองปี รัฐจะต้องจัดให้อย่างทั่วถึงและมีคุณภาพโดยไม่เก็บค่าใช้จ่าย การจัดการศึกษาอบรมของรัฐต้องคำนึงถึงการมีส่วนร่วมขององค์กรปกครองส่วนท้องถิ่นและเอกชน ทั้งนี้ตามที่กฎหมายบัญญัติ

มาตรา 78 รัฐต้องกากระจายอำนาจให้ท้องถิ่นพึ่งตนเองและตัดสินใจในกิจการท้องถิ่นได้เอง

มาตรา 289 องค์กรปกครองส่วนท้องถิ่น ย่อมมีหน้าที่บำรุงรักษาศิลปะ จารีตประเพณี ภูมิปัญญาท้องถิ่น หรือวัฒนธรรมอันดีของท้องถิ่น องค์กรปกครองส่วนท้องถิ่นย่อมมีประสิทธิภาพที่จะจัดการศึกษาอบรมและฝึกอาชีพตามความเหมาะสมและความต้องการภายในท้องถิ่นนั้น เข้าไปมีส่วนร่วมในการจัดการศึกษาอบรมของรัฐ แต่ต้องไม่ขัดต่อมาตรา 43 และมาตรา 81 ทั้งนี้ตามที่กฎหมายกำหนด

* 1. การจัดการศึกษาของท้องถิ่นกำหนดเป้าประสงค์ไว้ดังนี้

วิสัยทัศน์การจัดการศึกษาท้องถิ่น พัฒนาศักยภาพมนุษย์ให้มีคุณลักษณะ วิธีชีวิตและการจัดการที่สอดคล้อง กับความต้องการของสังคม ท้องถิ่น และประเทศชาติ

* 1. วัตถุประสงค์การจัดการศึกษาท้องถิ่น เพื่อให้เด็กปฐมวัยได้รับการส่งเสริมพัฒนาการและเตรียมความพร้อมทางด้านร่างกาย จิตใจ อารมณ์ สังคม และสติปัญญา ลักษณะนิสัยให้เป็นไอย่างถูกต้องตามหลักวิชากรเต็มศักยภาพ มีคุณธรรม จริยธรรม ระเบียบวินัย และมีความพร้อมที่จะเข้ารับการศึกษาในระดับขั้นพื้นฐาน รวมทั้งพัฒนาคุณภาพ ประสิทธิภาพการจัดการศึกษา
  2. ภารกิจการจัดการศึกษาของท้องถิ่น จัดเตรียมความพร้อมแก่เด็กปฐมวัย ตามแนวจัดประสบการณ์ระดับก่อนประถมศึกษาเพื่อให้เด็กปฐมวัยได้รับการพัฒนาทั้งด้านร่างกาย จิตใจ อารมณ์ สังคม และสติปัญญา เต็มตามศักยภาพและมีความพร้อมเข้ารับการศึกษาระดับขั้นพื้นฐาน

1. พระราชบัญญัติการศึกษาแห่งชาติ พุทธศักราช 2542 กำหนดบทบัญญัติที่เกี่ยวข้องในการจัดการศึกษาของท้องถิ่น ดังนี้

มาตรา 41 องค์กรปกครองส่วนท้องถิ่น มีสิทธิจัดการศึกษาระดับใดระดับหนึ่ง หรือทุกระดับตามความพร้อม ความเหมาะสม และความต้องการภายในของท้องถิ่น

มาตรา 42 ให้กระทรวงกำหนดหลักเกณฑ์และวิธีการประเมินความพร้อมในด้านการจัดการศึกษาขององค์กรปกครองส่วนท้องถิ่น และหน้าที่เกี่ยวกับการประสานและส่งเสริมองค์กรปกครองส่วนท้องถิ่นให้สามารถจัดการศึกษา สอดคล้องกับนโยบาย และมาตรฐานการศึกษารวมทั้งเสนอแนะการจัดสรรงบประมาณอุดหนุนการจัดการศึกษาขององค์กรปกครองส่วนท้องถิ่น

การจัดการศึกษาขั้นพื้นฐานของท้องถิ่นที่องค์กรปกครองส่วนท้องถิ่นจะต้องดำเนินการให้ประชาชนของท้องถิ่นได้รับการศึกษาตามพระราชบัญญัติการศึกษาแห่งชาติ พุทธศักราช 2542 ตามบทบัญญัติแห่งรัฐธรรมนูญและกฎหมายว่าด้วยแบบแผนและขั้นตอนการกระจายอำนาจให้แก่องค์กรปกครองส่วนท้องถิ่นได้จัดการศึกษาอย่างทั่วถึงและเป็นไปตามที่กฎหมายกำหนด

**2.3 แนวคิดเกี่ยวกับการบริหารจัดการศูนย์พัฒนาเด็กเล็กขององค์กรปกครองส่วนท้องถิ่น**

องค์กรปกครองส่วนท้องถิ่นมีหน้าที่รับผิดชอบการบริหารจัดการศูนย์พัฒนาเด็กเล็กให้มีมาตรฐานและคุณภาพตามหลักวิชาการ กฎหมาย ระเบียบ และหนังสือสั่งการที่เกี่ยวข้อง โดยร่วมมือสนับสนุนของประชาชนในชุมชนท้องถิ่นนั้นๆ แบ่งการบริหารจัดการเป็น 3 ด้าน ได้แก่ ด้านการบริหารงาน ด้านการบริหารงบประมาณ และด้านการบริหารบุคคล

1. ด้านการบริหารงาน

1.1 การจัดตั้งศูนย์พัฒนาเด็กเล็ก

องค์กรปกครองส่วนท้องถิ่นใดประสงค์จะจัดตั้งศูนย์พัฒนาเด็กเล็กต้องมีความพร้อมด้านงบประมาณ อาคารสถานที่ และกำหนดให้มีโครงสร้างส่วนราชการรวมทั้งบุคลากรที่รับผิดชอบ ได้แก่ ส่วน/กอง/สำนักการศึกษา โดยให้ดำเนินการตามขั้นตอน ดังนี้

* + 1. จัดเวทีประชาคม เพื่อสำรวจความต้องการของชุมชนในการจัดตั้งศูนย์พัฒนาเด็กเล็ก และต้องมีจำนวนเด็กเล็กอายุ 2-5 ปี ที่จะเข้าบริการไม่น้อยกว่า 20 คน
    2. จัดทำโครงและแผนจัดตั้งศูนย์เด็กเล็ก ขอความเห็นชอบสภาท้องถิ่น
    3. จัดทำประกาศจัดตั้งศูนย์พัฒนาเด็กเล็ก
    4. จัดทำแผนดำเนินงานได้แก่ สำรวจสำมโนประชากรเด็กเล็กอายุ 2-5 ปี แผนรับนักเรียน การจัดบุคลากร การจัดชั้นเรียน และการงบประมาณ เป็นต้น
    5. จัดทำระเบียบขององค์กรปกครองส่วนท้องถิ่นว่าด้วยการดำเนินงานศูนย์พัฒนาเด็กเล็ก
    6. รายงานการจัดตั้งศูนย์พัฒนาเด็กเล็กให้องค์กรปกครองส่วนท้องถิ่นทราบ

กรณีที่ไม่มีสถานที่ก่อสร้างเป็นขององค์กรปกครองส่วนท้องถิ่น ต้องได้รับความยินยอมจากเจ้าของกรรมสิทธิ์อนุญาตให้ใช้สถานที่ก่อสร้าง และการบริหารจัดการศูนย์ฯ แก่องค์กรปกครองส่วนท้องถิ่น

**1.2** การย้าย/รวมศูนย์พัฒนาเด็กเล็ก

1.2.1 จัดเวทีประชาคม เพื่อสำรวจความต้องการของชุมชน

1.2.2 ให้คณะกรรมการบริหารศูนย์พัฒนาเด็กเล็กนำเรื่องเสนอต่อหน่วยงานต้นสังกัดตามลำดับ เพื่อให้ผู้บริหารองค์กรปกครองส่วนท้องถิ่นพิจารณาเสนอขอความเห็นจากสภาท้องถิ่น

1.2.3 จัดทำแผนการย้าย/รวมศูนย์พัฒนาเด็กเล็ก

1.2.4 จัดทำประกาศย้าย/รวมศูนย์พัฒนาเด็กเล็ก

1.2.5 รายงานการย้าย/รวมศูนย์พัฒนาเด็กเล็กให้องค์กรปกครองส่วนท้องถิ่นทราบ

1.3 การยุบเลิกศูนย์พัฒนาเด็กเล็ก

ให้คณะกรรมการบริหารศูนย์พัฒนาเด็กเล็กศึกษาวิเคราะห์เหตุผลความจำเป็นในการยุบเลิกศูนย์พัฒนาเด็กเล็ก และเสนอองค์กรปกครองส่วนท้องถิ่นต้นสังกัดเพื่อดำเนินการตามขั้นตอน ต่อไปนี้

1.3.1 จัดเวทีประชาคม เพื่อสำรวจความต้องการชุมชน

1.3.2 นำผลการประชาชนพิจารณาเสนอผู้บริหารองค์กรปกครองส่วนท้องถิ่นเพื่อเสนอขอความเห็นชอบจากสภาท้องถิ่น

1.3.3 จัดทำประกาศยุบเลิกศูนย์พัฒนาเด็กเล็กโดยให้มีผลเมื่อสิ้นสุดภาคเรียน

1.3.4 รายงานการยุบเลิกศูนย์พัฒนาเด็กเล็กให้องค์กรปกครองส่วนท้องถิ่นทราบ

1.4 การให้บริการ การอบรมเลี้ยงดู การจัดประสบการณ์และส่งเสริมพัฒนาเรียนรู้

ศูนย์พัฒนาเด็กเล็กเป็นสถานศึกษาที่ให้การอบรมเลี้ยงดูจัดประสบการณ์ และส่งเสริมพัฒนาการเรียนรู้ให้เด็กเล็กได้รับการพัฒนา ทั้งด้านร่างกาย อารมณ์ จิตใจ สังคม และสติปัญญาที่เหมาะสมตามวัยตามศักยภาพของเด็กแต่ละคน ดังนั้น ระยะเวลาการจัดการเรียนรู้และแนวทางการจัดการเรียนรู้ของแต่ศูนย์พัฒนาเด็กเล็กจึงต้องดำเนินการอย่างต่อเนื่องและเหมาะสม เพื่อให้เด็กเล็กได้รับการศึกษาและพัฒนาเป็นไปตามวัยแต่ละช่วงอายุ สอดคล้องกับสังคม วัฒนธรรม ภูมิปัญญาท้องถิ่น และหลักสูตรการศึกษาปฐมวัย ให้เด็กเล็กพร้อมที่จะเข้ารับการศึกษาในระดับที่สูงขึ้นต่อไป ดังนี้

1.4.1 ระยะเวลาเรียนรู้ในรอบปีการศึกษา เริ่มต้นปีการศึกษาในวันที่ 16 พฤษภาคม และสิ้นปีการศึกษาในวันที่ 15 พฤษภาคม ของปีถัดไป โดยให้ศูนย์พัฒนาเด็กเล็กเปิดภาคเรียนรวมกันแล้วไม่น้อยกว่า 230 วัน และปิดภาคเรียนตามปกติในรอบปีการศึกษา ดังนี้

1.4.1.1 ภาคเรียนที่ 1 วันเปิดภาคเรียน วันที่ 16 พฤษภาคม วันปิดภาคเรียนวันที่ 11 ตุลาคม

1.4.1.2 ภาคเรียนที่ 2 วันเปิดภาคเรียน วันที่ 1 พฤศจิกายน วันปิดภาคเรียนวันที่ 1 เมษายน ของปีถัดไป

หมายเหตุ – หากวันเปิดภาคเรียนตรงกับวันหยุดราชการให้เปิดเรียนในวันทำการถัดไป

* กรณีศูนย์พัฒนาเด็กเล็กใดประสงค์จะเปิดและปิดภาคเรียนแตกต่างไปจากที่กำหนดไว้ตามข้อ 1.4.1 สามารถดำเนินการได้ตามความต้องการของชุมชนและความพร้อมขององค์กรปกครองส่วนท้องถิ่น นั้น
* การกำหนดระยะเวลาเรียนรู้ การเปิดและปิดภาคเรียนให้องค์กรปกครองส่วนท้องถิ่นจัดทำประกาศ

1.4.2 การให้บริการส่งเสริมสนับสนุนเด็กเล็ก ได้แก่

1.4.2.1 อาหารกลางวัน

1.4.2.2 อาหารว่าง

1.4.2.3 เครื่องนอน

1.4.2.4 อาหารเสริม (นม)

1.4.2.5 วัสดุ สื่อ อุปกรณ์การศึกษา และวัสดุครุภัณฑ์

1.4.2.6 การตรวจสุขภาพเด็กเล็กประจำปี โดยบุคลากรทางการแพทย์ และสาธารณสุข

1.4.2.7 บริการอื่นๆ ที่องค์กรปกครองส่วนท้องถิ่นมีความพร้อม เช่นเป็นศูนย์ 3 วัย และหรือศูนย์การเรียนรู้ชุมชน เป็นต้น

1.4.3 การให้บริการอบรมเลี้ยงดู จัดประสบการณ์ และส่งเสริมพัฒนาการเรียนรู้ให้เด็กเล็กอายุ 2-5 ปี ที่มีภูมิลำเนาอยู่ในเขตองค์กรปกครองส่วนท้องถิ่นนั้น หรือใกล้เคียงได้ตามศักยภาพขององค์กรปกครองส่วนท้องถิ่น

1.4.4 จัดประสบการณ์ และส่งเสริมพัฒนาการเรียนรู้ ให้เด็กเล็กมีการพัฒนาการครบทั้ง 4 ด้าน (ด้าน ร่างกาย อารมณ์-จิตใจ สังคม และสติปัญญา) เหมาะสมตามวัยและศักยภาพของเด็กแต่ละคนตามมาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่น ด้านวิชาการและกิจกรรมตามหลักสูตร

1.4.5 กรณีจำเป็นต้องใช้ศูนย์พัฒนาเด็กเล็กเพื่อประชุม สัมมนา ฝึกอบรมจัดกิจกรรมเสริมหลักสูตร หรือกิจกรรมอื่นใดที่เป็นประโยชน์ต่อราชการและชุมชน หรือเหตุจำเป็นอื่นที่ไม่อาจเปิดเรียนได้ตามปกติ ให้ผู้บริหารองค์กรปกครองส่วนท้องถิ่น สั่งปิดศูนย์พัฒนาเด็กเล็กได้ไม่เกิน 15 วัน หากเป็นเหตุพิเศษที่เกิดขึ้นจากภัยพิบัติสาธารณะ ให้ผู้บริหารองค์กรปกครองส่วนท้องถิ่นสั่งปิดศูนย์พัฒนาเด็กเล็กได้ไม่เกิน 30 วัน โดยให้ทำคำสั่งปิดเป็นหนังสือ และต้องกำหนดการเรียนชดเชยให้ครบตามจำนวนวันที่สั่งปิด

1.4.6 ในระหว่างปิดภาคเรียน หรือปิดศูนย์พัฒนาเด็กเล็กตามข้อ 1.4.5 ให้ผู้บริหารองค์กรปกครองส่วนท้องถิ่นมีคำสั่งให้หัวหน้าศูนย์พัฒนาเด็กเล็ก ครูผู้ดูแลเด็ก ผู้ช่วยครูผู้ดูแลเด็ก หรือพนักงานจ้างอื่นในศูนย์พัฒนาเด็กเล็ก มาปฏิบัติงานเกี่ยวกับการเตรียมการด้านวิชาการ หลักสูตร การจัดการเรียนรู้แก่เด็กเล็ก สื่อ นวัตกรรม วัสดุอุปกรณ์ต่างๆ การจัดสภาพแวดล้อม หรือการพัฒนาศูนย์ในด้านต่างๆ หรืองานด้านการศึกษาปฐมวัยอื่น

1.5 คณะกรรมการศูนย์พัฒนาเด็กเล็ก

ประกอบด้วย บุคคลที่องค์กรปกครองส่วนท้องถิ่นพิจารณาคัดเลือกและแต่งตั้ง โดยกำหนดจำนวนตามความเหมาะสมจากชุมชน และผู้ดำรงตำแหน่ง ดังนี้

1.5.1 ผู้ทรงคุณวุฒิด้านการศึกษา

1.5.2 ผู้นำทางศาสนา

1.5.3 ผู้แทนองค์กรปกครองส่วนท้องถิ่น

1.5.4 ผู้แทนชุมชน

1.5.5 ผู้แทนผู้ปกครอง

1.5.6 ผู้แทนครูดูแลเด็ก/ผู้ช่วยครูผู้ดูแลเด็ก

ให้คณะกรรมการพิจารณาเลือกกรรมการ 1 คน เป็นประธาน โดยมีหัวหน้าศูนย์พัฒนาเด็กเล็กเป็นกรรมการและเลขานุการคณะกรรมการโดยตำแหน่ง และให้ผู้บริหารองค์กรปกครองส่วนท้องถิ่นหรือผู้ที่ได้รับมอบหมายจากผู้บริหารองค์กรปกครองส่วนท้องถิ่นดำรงตำแหน่งเป็นที่ปรึกษาของคณะกรรมการมีจำนวนตามความเหมาะสม ให้คณะกรรมการศูนย์พัฒนาเด็กเล็ก มีอำนาจหน้าที่ ดังนี้

1.5.6.1 กำหนดแนวทางการส่งเสริมและสนับสนุนการดำเนินงานของศูนย์พัฒนาเด็กเล็กในด้านต่างๆ ให้ได้คุณภาพและมาตรฐานการดำเนินงานศูนย์พัฒนาเด็กเล็ก ตามนโยบายและแผนพัฒนาขององค์กรปกครองส่วนท้องถิ่น

1.5.6.2 เสนอแนะให้ข้อคิดเห็นเกี่ยวกับการดำเนินงาน การพัฒนาคุณภาพศูนย์พัฒนาเด็กเล็กแก่ผู้บริหารองค์กรปกครองส่วนท้องถิ่น

1.5.6.3 เสนอแนะให้ข้อคิดเห็นเกี่ยวกับการจัดตั้ง ยุบเลิก หรือย้ายรวมศูนย์พัฒนาเด็กเล็ก

1.5.6.4 พิจารณาเสนอผู้บริหารองค์กรปกครองส่วนท้องถิ่น เกี่ยวกับการบริหารงานด้านบุคลากรในศูนย์พัฒนาเด็กเล็ก

1.5.6.5 พิจารณาเสนอแผนงาน/โครงการและงบประมาณในการส่งเสริมและพัฒนาศูนย์ฯ ตามหลักวิชาการ และแผนพัฒนาศูนย์พัฒนาเด็กเล็ก

1.5.6.6 ส่งเสริมสนับสนุนให้ผู้ปกครอง ชุมชนและสังคมทุกภาคส่วนมีส่วนร่วมในการจัดการศึกษา และพัฒนาศูนย์พัฒนาเด็กเล็ก

1.5.6.7 ส่งเสริมสนับสนุนความร่วมมือการพัฒนาเด็กเล็กของบุคลากรในศูนย์พัฒนาเด็กเล็ก และระหว่างศูนย์พัฒนาเด็กเล็กขององค์กรปกครองส่วนท้องถิ่น

1.5.6.8 ปฏิบัติหน้าที่ตามากฎหมาย ระเบียบ หรือตามหนังสือกระทรวงมหาดไทย กรมส่งเสริมการปกครองท้องถิ่น และจังหวัดกำหนด

2. ด้านการบริหารงบประมาณ

องค์กรปกครองส่วนท้องถิ่นบริหารงบประมาณศูนย์พัฒนาเด็กเล็ก ที่ได้รับการอุดหนุนจากกรมส่งเสริมการปกครองท้องถิ่น จากเงินรายได้ขององค์กรปกครองส่วนท้องถิ่น และเงินรายได้ของศูนย์พัฒนาเด็กเล็ก ตามแนวทาง ดังนี้

2.1 งบประมาณที่ได้รับการอุดหนุนจากกรมส่งเสริมการปกครองท้องถิ่น

กรมส่งเสริมการปกครองท้องถิ่นจัดสรรเป็นเงินอุดหนุนให้องค์กรปกครองส่วนท้องถิ่น นำไปใช้จ่าย ดังนี้

* + 1. ค่าอาหารเสริม (นม)
    2. ค่าอาหารกลางวัน
    3. ค่าตอบแทน และค่าครองชีพของบุคลากร
    4. เงินประกันสังคม ของบุคลากร
    5. ค่าวัสดุการศึกษา
    6. ค่าพาหนะนำส่งเด็กไปสถานพยาบาล
    7. ทุนการศึกษา หลักสูตรครุศาสตร์บัณฑิต/สาขาการศึกษาปฐมวัย ตามโครงการความร่วมระหว่างมหาวิทยาลัยราชภัฏสวนดุสิต และกรมส่งเสริมการปกครองท้องถิ่น
    8. อื่น

โดยดำเนินการเบิกจ่ายรายการต่างๆ ให้เป็นไปตามหลักเกณฑ์การจัดสรร

2.2 งบประมาณเงินรายได้ขององค์กรปกครองส่วนท้องถิ่น

วิธีการจัดหางบประมาณศูนย์พัฒนาเด็กเล็ก ขององค์กรปกครองส่วนท้องถิ่น

2.2.1 จัดทำแผนพัฒนาเด็กเล็ก ระยะ 3 ปี เพื่อนำเข้าสู่แผนพัฒนาการศึกษา และแผนพัฒนา ขององค์กรปกครองส่วนท้องถิ่น เสนอขอความเห็นชอบจากสภาท้องถิ่น

2.2.2 จัดทำแผนปฏิบัติการประจำปีงบประมาณ

2.2.3 จัดทำแผนจัดหาพัสดุรายปี

2.2.4 จัดทำแผนจัดหาพัสดุ

2.2.5 ดำเนินการจัดซื้อจัดจ้างตามระเบียบกระทรวงมหาดไทยว่าด้วยการพัสดุฯ

2.2.6 จัดทำสมุดคุมงบประมาณรายจ่ายในหมวดรายจ่ายต่างๆ เพื่อการรายงานและการตรวจสอบการใช้จ่ายงบประมาณ

2.3 งบประมาณเงินรายได้ของศูนย์พัฒนาเด็กเล็ก

ดำเนินการตาทมระเบียบกระทรวงมหาดไทยว่าด้วยหลักเกณฑ์และวิธีการนำเงินรายได้ของสถานศึกษาไปจัดสรรเป็นค่าใช้จ่ายในการจัดการศึกษาในถานศึกษา สังกัดองค์กรปกครองส่วนท้องถิ่น พ.ศ.2551 และหนังสื่อสั่งการที่เกี่ยวข้อง

2.4 การจัดหาสื่อ หนังสือ วัสดุ อุปกรณ์การเรียน และอื่นๆ ที่เกี่ยวข้อง

วิธีดำเนินการ

2.4.1 แต่งตั้งคณะกรรมการพิจารณาคัดเลือกสื่อ หนังสือ วัสดุ อุปกรณ์การเรียน วัสดุพัฒนาเด็ก ประกอบด้วย ผู้อำนวยการสำนัก/กอง/หัวหน้าส่วนการศึกษา หรือผู้แทน เป็นประธาน หัวหน้าศูนย์พัฒนาเด็กเล็ก ศึกษานิเทศก์ นักวิชาการศึกษา ผู้ทรงคุณวุฒิด้านการศึกษา ผู้ทรงคุณวุฒิด้านสาธารณสุข และผู้แทนผู้ปกครองในจำนวนที่เหมาะสม เป็นกรรมการ

2.4.2 แจ้งหัวหน้าศูนย์พัฒนาเด็กเล็ก ครูผู้ดูแลเด็กเล็ก/ผู้ช่วยครูผู้ดูแลเด็ก สำรวจความต้องการในการใช้สื่อ หนังสือ วัสดุ อุปกรณ์การเรียน และอื่นๆ ที่เกี่ยวข้องโดยให้คำนึงถึงความปลอดภัย ประโยชน์ ประสิทธิภาพ สอดคล้องกับจิตวิทยาการเรียนรู้ของเด็กเล็กแต่ละวัย

2.4.3 ขออนุมัติจัดซื้อจัดจ้างตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น

2.4.4 จัดทำทะเบียนควบคุมวัสดุและครุภัณฑ์

2.4.5 ดำเนินการเบิกจ่ายสื่อ หนังสือ วัสดุ อุปกรณ์การเรียน ที่ได้มาให้กับหัวหน้าศูนย์พัฒนาเด็กเล็ก ครูผู้ดูแลเด็ก/ผู้ช่วยครูผู้ดูแล

2.5 การเบิกจ่ายงบประมาณ

ให้องค์กรปกครองส่วนท้องถิ่น/ศูนย์พัฒนาเด็กเล็กถือปฏิบัติตามระเบียบ ดังต่อไปนี้

2.5.1 ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 แก้ไขเพิ่มเติม (ฉบับที่ 2 และ 3) พ.ศ.2543

2.5.2 ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.2547 และที่แก้ไขเพิ่มเติม (ฉบับที่ 2) พ.ศ.2548

2.5.3 ระเบียบกระทรวงมหาดไทยว่าด้วยหลักเกณฑ์ และวิธีการนำเงินรายได้ของสถานศึกษาไปจัดสรรเป็นค่าใช้จ่ายในการจัดการศึกษาในสถานศึกษาสังกัดองค์กรปกครองส่วนท้องถิ่น พ.ศ.2551

2.5.4 ระเบียบ หนังสือสั่งการของกระทรวงมหาดไทย กรมส่งเสริมการปกครองส่วนท้องถิ่น และหนังสือสั่งการอื่นๆ ที่เกี่ยวข้อง

3. การบริหารงานบุคคล

กรณีเป็นพนักงาน/เลือกสรร และการปรับสถานภาพ

3.1 การสรรหา/เลือกสรร และการปรับสถานภาพ

3.1.1 ให้องค์กรปกครองส่วนท้องถิ่นดำเนินการสรรหาและเลือกบุคคลเพื่อเป็นพนักงานจ้างตามมาตรฐานและหลักเกณฑ์ทั่วไปที่คณะกรรมการกลางพนักงานส่วนท้องถิ่นกำหนด โดยยึดหลักสมรรถนะความเท่าเทียมในโอกาส และประโยชน์ของทางราชการเป็นสำคัญด้วยกระบวนการที่ได้มาตรฐาน ยุติธรรม และโปร่งใสเพื่อรองรับการตรวจสอบตามแนวทางการบริหารกิจการบ้านเมืองที่ดี

คณะกรรมการดำเนินการสรรหา/เลือกสรร และปรับสถานภาพ ประกอบด้วย

* + - 1. ปลัดองค์กรปกครองส่วนท้องถิ่น หรือผู้ได้รับมอบหมายเป็นประธาน
      2. ผู้อำนวยการสำนักปลัด/กอง/ส่วนการศึกษา เป็นกรรมการ
      3. หัวหน้าสำนักปลัดหรือผู้ที่ได้รับมอบหมาย เป็นกรรมการและเลขานุการ
      4. ให้นายองค์กรปกครองส่วนท้องถิ่นพิจารณาแต่งตั้งผู้ทรงคุณวุฒิด้านการศึกษา ในคณะกรรมการบริหารศูนย์พัฒนาเด็กเล็กร่วมเป็นคณะกรรมการได้ตามความเหมาะสม

หนังสื่อสั่งการที่เกี่ยวข้อง ได้แก่

1. หนังสือกรมส่งเสริมการปกครองท้องถิ่น ที่ มท 0809.2/10297 ลงวันที่ 10 พฤศจิกายน 2547
2. หนังสือกรมส่งเสริมการปกครองท้องถิ่น ที่ มท 0809.2/ว85 ลงวันที่ 21 มิถุนายน 2550
3. หนังสือกรมส่งเสริมการปกครองท้องถิ่น ที่ มท 08093/1469 ลงวันที่ 8 กรกฎาคม 2551

3.1.2 การกำหนดอัตราบุคลากรในศูนย์พัฒนาเด็กเล็ก

3.1.2.1 ให้ศูนย์พัฒนาเด็กเล็กมีหัวหน้าศูนย์เด็กเล็ก 1 อัตรา มีอัตราครูผู้ดูแลเด็กเป็นไปตามสัดส่วน (ครู : นักเรียน) 1:20 หากมีเศษตั้งแต่ 10 คนขึ้นไป ให้เพิ่มครูผู้ดูแลเด็กได้อีก 1 คน โดยจัดการศึกษาห้องละ 20 คน

3.1.2.2 สำหรับอัตราผู้ช่วยครูผู้ดูแลเด็ก และตำแหน่งอื่น องค์กรปกครองส่วนท้องถิ่นพิจารณากำหนดให้มีได้ตามจำนวนที่เหมาะสมและสอดคล้องกับฐานะการคลังขององค์กรปกครองส่วนท้องถิ่น

3.1.3 การปรับสถานภาพพนักงานจ้างทั่วไปตำแหน่งผู้ช่วยครูผู้ดูแลเด็ก และครูผู้ดูแลเด็ก เป็นพนักงานจ้างตามภารกิจ ให้ถือปฏิบัติตามหนังสือกรมส่งเสริมการปกครองท้องถิ่นด่วนที่สุด ที่ มท 0893.4/ว 80 ลงวันที่ 10 มกราคม 2550 และหนังสือกรมส่งเสริมการปกครองท้องถิ่น ที่ มท 0893.4/ว 846 ลงวันที่ 22 เมษายน 2551

3.2 การคัดเลือกหัวหน้าศูนย์พัฒนาเด็กเล็ก

ให้ดำเนินการตามหนังสือกรมส่งเสริมการปกครองท้องถิ่น ที่ มท 0893.4/ว 61 ลงวันที่ 10 มกราคม 2551 หนังสือกรมส่งเสริมการปกครองท้องถิ่น ด่วนมาก ที่ มท 0893.4/ว 476 ลงวันที่ 3 มีนาคมา 2551 หนังสือกรมส่งเสริมการปกครองท้องถิ่น ที่ มท 0893.4/1612 ลงวันที่ 18 สิงหาคม 2552 และหนังสือสั่งการอื่นๆ ที่เกี่ยวข้อง

3.3 การกำหนดค่าตอบแทน สิทธิ สวัสดิการ

ให้องค์กรปกครองส่วนท้องถิ่นกำหนดค่าตอบแทน สิทธิ และสวัสดิการของหัวหน้าศูนย์พัฒนาเด็กเล็ก ครูผู้ดูแลเด็ก และผู้ช่วยครูผู้ดูแลเด็ก ให้เป็นไปตามประกาศคณะกรรมการกลางพนักงานส่วนท้องถิ่น หนังสือกระทรวงมหาดไทย กรมส่งเสริมการปกครองส่วนท้องถิ่น และหนังสือสั่งการอื่นๆ ที่เกี่ยวข้อง

3.4 การประเมินผลการปฏิบัติงาน

การประเมินผลการปฏิบัติงานของหัวหน้าศูนย์พัฒนาเด็กเล็ก ครูผู้ดูแลเด็ก และผู้ช่วยครูผู้ดูแลเด็ก เพื่อนำผลการประเมินไปใช้เป็นข้อมูลประกอบการพิจารณาในเรื่องการเลื่อนค่าตอบแทนการต่อสัญญาจ้าง และอื่นๆ ให้เป็นไปตามประกาศคณะกรรมการกลางพนักงานส่วนท้องถิ่น เรื่องมาตรฐานทั่วไปเกี่ยวกับพนักงานจ้าง หนังสือกระทรวงมหาดไทย กรมส่งเสริมการปกครองส่วนท้องถิ่น และหนังสือสั่งการอื่นๆ ที่เกี่ยวข้อง

กรณีที่จะต่อสัญญาจ้างของหัวหน้าศูนย์พัฒนาเด็กเล็ก ครูผู้ดูแลเด็ก และผู้ช่วยครูผู้ดูแลเด็ก ให้องค์กรปกครองส่วนท้องถิ่นพิจารณาจากผู้ดำรงตำแหน่งคนเดิมเป็นลำดับแรก กล่าวคือเมื่อสัญญาจ้างใกล้จะสิ้นสุดลง ให้องค์กรปกครองส่วนท้องถิ่นแจ้งคณะกรรมการบริหารศูนย์พัฒนาเด็กเล็กประชุมพิจารณาประเมินผลการปฏิบัติงานของผู้ดำรงตำแหน่งซึ่งเป็นพนักงานจ้างในเบื้องต้น หากคณะกรรมการบริหารศูนย์พัฒนาเด็กเล็กมีมติประเมินผลการปฏิบัติงานผู้นั้นไม่ต่ำกว่าระดับดี ก็ขอให้องค์กรปกครองส่วนท้องถิ่นพิจารณาต่อสัญญาจ้างผู้นั้นต่อไป เพื่อให้การบริหารงานภายในศูนย์พัฒนาเด็กเล็กเป็นไปอย่างต่อเนื่องและเกิดผลดีต่อศูนย์พัฒนาเด็กเล็ก

3.5 การพัฒนาบุคลากร

ให้องค์กรปกครองส่วนท้องถิ่นจัดให้มีการปฐมนิเทศหัวหน้าศูนย์พัฒนา เด็กเล็ก ครูผู้ดูแลเด็ก และผู้ช่วยครูผู้ดูแลเด็กที่ได้รับการแต่งตั้งใหม่รวมทั้งการอบรมและศึกษาดูงาน การนิเทศติดตามการดำเนินงานในศูนย์พัฒนาเด็กเล็ก และส่งเสริมสนับสนุนการให้ทุนการศึกษาแก่หัวหน้าศูนย์พัฒนาเด็กเล็ก ครูผู้ดูแลเด็ก และผู้ช่วยครูผู้ดูแลเด็ก และพนักงานจ้างในศูนย์พัฒนาเด็กเล็กตามหลักเกณฑ์และฐานะการคลังขององค์กรปกครองส่วนท้องถิ่น พัฒนาความรู้และทักษะในการปฏิบัติงานอย่างต่อเนื่องเพื่อยกระดับคุณภาพการศึกษาและการปฏิบัติงานที่มีประสิทธิภาพ

1. การบริหารจัดการศูนย์พัฒนาเด็กเล็ก

4.1 การบริหารจัดการศูนย์พัฒนาเด็กเล็ก

4.1.1 ศูนย์พัฒนาเด็กเล็กขององค์กรปกครองส่วนท้องถิ่น มี 2 ประเภท ดังนี้

4.1.1.1 ศูนย์พัฒนาเด็กเล็กที่องค์กรปกครองส่วนท้องถิ่นจัดตั้งขึ้นเอง

4.1.1.2 ศูนย์พัฒนาเด็กเล็กที่องค์กรปกครองส่วนท้องถิ่นรับถ่ายโอนตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 โดยรับการถ่ายโอนจากส่วนราชการต่างๆ ได้แก่ กรมพัฒนาชุมชน สำนักงานการประถมศึกษาแห่งชาติ และกรมศาสนา

4.1.2 การบริหารจัดการ

4.1.2.1 ศูนย์พัฒนาเด็กเล็กที่องค์กรปกครองส่วนท้องถิ่นจัดตั้งขึ้นเองและศูนย์พัฒนาเด็กเล็กที่องค์กรปกครองส่วนท้องถิ่นรับถ่ายโอนจากกรมพัฒนาชุมชน และสำนักงานการประถมศึกษาแห่งชาติ ให้ปฏิบัติตามมาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่น

4.1.2.2 ศูนย์พัฒนาเด็กเล็กที่องค์กรปกครองส่วนท้องถิ่นรับถ่ายโอน กรมศาสนา ให้ปฏิบัติตามแนวทางปฏิบัติการบริหารจัดการศูนย์อบรมเด็กก่อนประถมศึกษา ในศาสนาสถาน ตามหนังสือคณะกรรมการการกระจายอำนาจให้องค์กรปกครองส่วนท้องถิ่น ที่ นร 0107/ว20522 ลงวันที่ 4 ธันวาคม 2552 ดังนี้

- กรณีศูนย์พัฒนาเด็กเล็กได้เลือกรูปแบบการบริหารจัดการแบบที่ 1 ที่มอบให้องค์กรปกครองส่วนท้องถิ่นเป็นผู้บริหารจัดการศูนย์ทั้งหมด ให้องค์กรปกครองส่วนท้องถิ่นปฏิบัติตามมาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่น

- กรณีที่ศูนย์พัฒนาเด็กเล็กเลือกรูปแบบการบริหารจัดการแบบที่ 2 และ 3 ให้เป็นไปตามที่สำนักงานคณะกรรมการการกระจายอำนาจให้แก่องค์กรปกครองส่วนท้องถิ่น และกรมส่งเสริมการปกครองส่วนท้องถิ่นกำหนด ทั้งในด้านการบริหารงาน บุคลากร งบประมาณ และวิชาการ

**2.4 ข้อมูลพื้นฐานขององค์การบริหารส่วนตำบลบุ่งน้ำเต้า**

**ประวัติความเป็นมาของตำบลบุ่งน้ำเต้า (**[**https://www.bwgnamtao.go.th/vision.php**](https://www.bwgnamtao.go.th/vision.php)**)**

“ตำบลบุ่งน้ำเต้า” คาดว่าจะตั้งมาก่อนช่วงสงครามโลกครั้งที่ 2 เพราะว่าในช่วงสงครามโลกครั้งที่ 2 เคยจะเอาบริเวณตำบลบุ่งน้ำเต้า เป็นเมืองหลวงของประเทศไทย ตั้งขึ้นครั้งแรกมีชาวบ้านพื้นเพเดิมต่อมามีอพยพ มาจากหลายจังหวัดบริเวณภาคกลาง เช่นจากจังหวัดนครสวรรค์ พิจิตร ปัจจุบันมี 12 หมู่บ้าน

ตำบลบุ่งน้ำเต้าเดิมเป็นหมู่บ้านเล็กๆ รวม 4 หมู่บ้าน คือ บ้านบุ่งน้ำเต้า บ้านน้ำหลุม บ้านห้วยคนทา และบ้านหมูบูด ขึ้นกับตำบลบุ่งคล้า อำเภอหล่มสัก จังหวัดเพชรบูรณ์ รายล้อมรอบด้วยป่าไม้และภูเขา ต่อมาสมัยสงครามโลกครั้งที่ 2 จอมพล ป.พิบูลสงคราม เป็นนายกรัฐมนตรี ได้มีความคิดย้ายเมืองหลวงจากกรุงเทพฯ มาตั้งที่จังหวัด (มณฑล) เพชรบูรณ์ ด้วยเหตุผลทางยุทธศาสตร์เพราะพื้นที่จังหวัดเพชรบูรณ์นั้นล้อมรอบด้วยป่าเขา สามารถป้องกันการรุกรานของศัตรู ได้จึงได้มีคำสั่งให้จัดสร้างเมืองใหม่ขึ้นที่จังหวัดเพชรบูรณ์ ตามประเพณีโบราณนั้นการสร้างเมืองมีการสร้างหลักเมืองก่อน เพื่อให้เกิดความสงบร่มเย็น ในบ้านเมือง ท่านจึงได้เดินทางมาจังหวัดเพชรบูรณ์เพื่อหาสถานที่สร้างหลักเมือง ก็ได้เลือกเอาบริเวณบ้านบุ่งน้ำเต้า เป็นบริเวณสร้างศาลหลักเมือง

การมาตั้งเมืองหลวงของสมัยสงครามโลกครั้งที่ 2 นั้นมีผลต่อชาวตำบลบุ่งน้ำเต้ามาก เนื่องจากครั้งนั้น มีการอพยพเอาข้าราชการในเมืองหลวงมาอยู่ที่บ้านถ้ำสมบัติ (บ้านน้ำหลุมเดิม) มีการนัดเอาราษฎรจากทางภาคตะวันออกเฉียงเหนือมาเป็นคนงานขุดถนน สร้างค่ายทหารมากมาย ราษฎรในหมู่บ้าน ตำบลบุ่งน้ำเต้า ได้รับอิทธิพลส่วนนี้ด้วย มีการไปค้าขายไปรับจ้างที่บ้านถ้ำสมบัติ จนมีผู้แต่งเพลงขึ้นมาร้องบรรยายว่า ถ้าวันใดไม่ได้ไปบ้านน้ำหลุมวันนั้นก็มีแต่ความคิดถึง เพราะที่นั้นมีแต่ความสนุก รื่นเริง มีอาหารสมบูรณ์ เป็นต้น ต่อมาเมื่อสงครามสงบมีการอพยพผู้คนกลับหมดแต่ชาวบ้านก็ยังมีความผูกพันกับบ้านน้ำหลุมแต่นั้นมา

**ที่ตั้ง** ตำบลบุ่งน้ำเต้า ตั้งอยู่ในเขตอำเภอหล่มสัก จังหวัดเพชรบูรณ์ ห่างจากที่ว่าการอำเภอหล่มสัก ประมาณ 17 กิโลเมตร และอยู่ห่างจากตัวจังหวัดเพชรบูรณ์ 26 กิโลเมตร มีพื้นที่ทั้งหมด 69.13 ตารางกิโลเมตร หรือ 43,207 ไร่

**อาณาเขตติดต่อ**

|  |  |  |
| --- | --- | --- |
| ทิศเหนือ | ติดต่อกับ | ต.น้ำชุน อ.หล่มสัก จ.เพชรบูรณ์ |
| ทิศใต้ | ติดต่อกับ | ต.บุ่งคลา อ.หล่มสัก จ.เพชรบูรณ์ |
| ทิศตะวันออก | ติดต่อกับ | ต.ลานบ่า อ.หล่มสัก จ.เพชรบูรณ์ |
| ทิศตะวันตก | ติดต่อกับ | ต.ทุ่งสมอ อ.เขาค้อ จ.เพชรบูรณ์ |

ต.น้ำชุน อ.หล่มสัก จ.เพชรบูรณ์

ม.9

ม. 8

ม. 4

ม. 10

ม. 7

ม. 12

ม. 2

ม. 1

ม. 6

ม. 5

ม. 3

ม. 11

ต.ทุ่งสมอ ต.ลานบ่า

อ.เขาค้อ จ.เพชรบูรณ์ อ.หล่มสัก จ.เพชรบูรณ์

ต.บุ่งคล้า อ.หล่มสัก จ.เพชรบูรณ์

จำนวนประชากรทั้งหมด – คน แยกเป็น

ชาย จำนวน 3,361 คน คิดเป็นร้อยละ 52.68

หญิง จำนวน 3,019 คน คิดเป็นร้อยลุ 47.32

จำนวนครัวเรือนทั้งหมด 2,379 ครัวเรือน

ความหนาแน่นเฉลี่ย 92.29 คน/ตารางกิโลเมตร

ตารางที่ 2.1 เขตการปกครอง

|  |  |  |  |  |  |
| --- | --- | --- | --- | --- | --- |
| หมู่ที่ | ชุมชน | จำนวนประชากร | | | จำนวน |
| ชาย | หญิง | รวม | ครัวเรือน |
| 1 | บ้านบุ่งน้ำเต้า | 220 | 269 | 489 | 245 |
| 2 | บ้านธารทิพย์ | 131 | 136 | 267 | 126 |
| 3 | บ้านธารทิพย์ | 138 | 157 | 295 | 118 |
| 4 | บ้านห้วยคนทา | 284 | 294 | 578 | 248 |
| 5 | บ้านธารทิพย์ | 114 | 142 | 256 | 113 |
| 6 | บ้านบุ่งน้ำเต้า | 252 | 290 | 542 | 191 |
| 7 | บ้านธารทิพย์ | 137 | 147 | 284 | 106 |
| 8 | บ้านถ้ำสมบัติ | 232 | 244 | 476 | 162 |
| 9 | บ้านห้วยคนทา | 205 | 236 | 441 | 155 |
| 10 | บ้านธารทิพย์ | 423 | 454 | 877 | 358 |
| 11 | บ้านธารทิพย์ | 321 | 341 | 662 | 206 |
| 12 | บ้านเนินสะอาด | 904 | 309 | 1,213 | 351 |
|  | รวม | 3,361 | 3,019 | 6,380 | 2,379 |

ที่มา : <https://www.Bungnamtao.go.th>

ประชากรส่วนใหญ่ ประกอบอาชีพหลักทางด้านการเกษตร เช่น ทำนา ทำไร่ และทำสวน ซึ่งนิยมปลูกกันมากได้แก่ ข้าว ข้าวโพด ใบยาสูบ หอม กระเทียม มะเขือ พริก มะม่วง ฯลฯ

1. อาชีพรองลงมาคือ รับจ้าง ค้าขาย รับราชการ และในช่วงเดือน พฤศจิกายน – พฤษภาคม ของทุกปี ประชาชนจะเดินทางไปทำงานรับจ้างที่กรุงเทพมหานคร สรุปด้านอาชีพได้ดังนี้

อาชีพการเกษตร ประมาณ 60 %

อาชีพรับจ้าง ประมาณ 30 %

อาชีพค้าขายและรับราชการ ประมาณ 10 %

**ภูมิประเทศ**

ตำบลบุ่งน้ำเต้า อยู่ทางตอนใต้ของอำเภอหล่มสัก มีสภาพพื้นที่เป็นที่ราบ ด้านทิศตะวันตก เป็นภูเขา

**ภูมิอากาศ**

เนื่องจากสภาพภูมิประเทศล้อมรอบด้วยภูเขา สภาพภูมิอากาศแตกต่างกันมากในแต่ละฤดูกาล จะร้อนมากในฤดูร้อน (มีนาคม-พฤษภาคม) หนาวจัดในฤดูหนาว โดยเฉพาะอย่างยิ่งในช่วงเดือนพฤศจิกายน-ธันวาคม ในฤดูฝนมีฝนตกชุก (พฤษภาคม-กันยายน) และมีน้ำป่าไหลหลากมาท่วมในที่ราบ ในช่วงฤดูแล้ง น้ำจะขาดแคลนบ้าง ไม่เพียงพอกับการเกษตรกรรม

**สถาบันและองค์กรทางศาสนา**

ประชากรส่วนใหญ่นับถือศาสนาพุทธ รองลงมาคือ ศาสนาคริสต์โดยสถาบันและองค์กรทางศาสนา ประกอบด้วย วัด จำนวน 5 แห่ง ดังนี้

1. วัดโนนทอง หมู่ที่ 1 2. วัดโพธิ์เย็น หมู่ที่ 2
2. วัดทรายทอง หมู่ที่ 4 4. วัดถ้ำสมบัติ หมู่ที่ 8

5. วัดธารทิพย์ หมู่ที่ 10

สำนักสงฆ์ จำนวน 2 แห่ง

1. สำนักสงฆ์บ้านห้วยคนทา หมู่ที่ 1 2. สำนักสงฆ์บ้านถ้ำสมบัติ หมู่ที่ 8

โบสถ์คริสต์ จำนวน 2 แห่ง

1. โบสถ์คริสต์ หมู่ที่ 5 2. โบสถ์คริสต์ หมู่ที่ 7

**ขนบธรรมเนียม ประเพณีและวัฒนธรรม**

งานประเพณีสงกรานต์และวันผู้สูงอายุ

งานประเพณีลอยกระทง

งานส่งเสริมประเพณีท้องถิ่น การประกวดหนุ่มสาวนครบาลเพชรบูรณ์

ประเพณีหล่อเทียนจำนำพรรษา

ประเพณีกวนข้าวทิพย์

งานบวงสรวงสมโภชศาลหลักเมืองนครบาลเพชรบูรณ์ และพิธีสักการะอนุสาวรีย์ จอมพล ป.พิบูลสงคราม ซึ่งจะจัดในเดือนเมษายนของทุกปี

**การศึกษาในตำบล**

ศูนย์พัฒนาเด็กเล็ก หมู่ที่ 10 จำนวน 1 แห่ง

โรงเรียนระดับประถมและโรงเรียนมัธยมศึกษา (ขยายโอกาส) จำนวน 2 แห่ง มีดังนี้

1. โรงเรียนไทยรัฐวิทยา 25 (ระดับประถมศึกษา) หมู่ที่ 1
2. โรงเรียนบ้านธารทิพย์ (มัธยมศึกษาขยายโอกาส) หมู่ที่ 10

ที่อ่านหนังสือพิมพ์ประจำหมู่บ้าน จำนวน 5 แห่ง

ศูนย์การเรียนชุมชนบุ่งน้ำเต้า จำนวน 1 แห่ง

**การสาธารณสุขในตำบล**

โรงพยาบาลส่งเสริมสุขภาพตำบล จำนวน 2 แห่ง มีดังนี้

1. โรงพยาบาลส่งเสริมสุขภาพตำบลบุ่งน้ำเต้า หมู่ที่ 1
2. โรงพยาบาลส่งเสริมสุขภาพตำบลธารทิพย์ หมู่ที่ 10

อัตราการมีและใช้ส้วมราดน้ำ ร้อยละ 100

การคมนาคม ใช้เส้นทางลาดยางในการติดต่อกับตำบลอื่น อำเภอและจังหวัด ส่วนใหญ่ในหมู่บ้านใช้เส้นทางคมนาคมทางถนนคอนกรีตเสริมเหล็ก ถนนแอสฟัลท์ และถนนลูกรัง

แหล่งน้ำ

แหล่งน้ำธรรมชาติ

คลอง จำนวน 8 แห่ง ได้แก่

1. คลองน้ำเค็ม
2. คลองน้ำคล้า
3. คลองเบน
4. คลองสัง
5. คลองน้ำหลุม
6. คลองห้วยคนทา
7. คลองหนองแขม
8. คลองสะได

น้ำตก จำนวน 1 แห่ง ได้แก่ น้ำตกธารทิพย์

บึง จำนวน 1 แห่ง ได้แก่ บ้านเนินสะอาด หมู่ที่ 12

แหล่งน้ำที่สร้างขึ้น

เหมือง จำนวน 8 แห่ง ได้แก่

1. เหมืองใหม่
2. เหมืองตีนโนน
3. เหมืองแยกคลองน้ำเค็ม
4. เหมืองนาหนองปลา
5. เหมือง หมู่ที่ 7 เชื่อม หมู่ที่ 10
6. เหมืองแยกน้ำหลุม
7. เหมืองออกทุ่งนา
8. เหมืองหมู่ที่ 5

ฝาย จำนวน 9 แห่ง บ่อบาดาล จำนวน 25 แห่ง

สระน้ำ จำนวน 5 แห่ง อ่างเก็บน้ำ จำนวน 1 แห่ง

ประปาขนาดใหญ่ จำนวน 2 แห่ง ประปาหมู่บ้าน จำนวน 15 แห่ง

ไฟฟ้าในตำบล ไฟฟ้าที่ผลิตโดยการไฟฟ้านครหลวง หรือการไฟฟ้าส่วนภูมิภาคคิดเป็นร้อยละ 98 ของพื้นที่

การประปาในตำบล

ครัวเรือนมีน้ำประปาใช้ 671 ครัวเรือน

ครัวเรือนไม่มีน้ำประปาใช้ 100 ครัวเรือน

ครัวเรือนที่ไม่มีน้ำประปาใช้ จะใช้น้ำบาดาลแทน

การสื่อสารในตำบล

ที่ทำการไปรษณีย์โทรเลข

หอกระจายข่าว/เสียงตามสาย

อินเตอร์เน็ตตำบล

หน่วยธุรกิจในตำบล

โรงงานอุตสาหกรรม จำนวน 2 แห่ง

ร้านค้า จำนวน 50 ร้าน

โรงสีข้าว จำนวน 2 โรง

ปั๊มน้ำมัน จำนวน 4 ปั๊ม

ร้านซ่อมรถจักรยานยนต์ จำนวน 10 ร้าน

ร้านซ่อมรถยนต์ จำนวน 10 ร้าน

บ้านเช่า จำนวน 1 แห่ง

ตลาด จำนวน 2 แห่ง

ที่พักโฮมสเตร์ จำนวน 1 แห่ง

รีสอร์ท จำนวน 1 แห่ง

การพาณิชย์/กลุ่มอาชีพ

กลุ่มอาชีพภายในตำบลบุ่งน้ำเต้า ได้แก่ กลุ่มผลิตข้าวสาร กลุ่มจักสาน กลุ่มไข่เค็ม กลุ่มผลิตข้าวซ้อมมือ

กลุ่มน้ำพริก กลุ่มผักปลอดสารพิษ กลุ่มไก่ย่างข้าวเบือ

**วิสัยทัศน์ขององค์การบริหารส่วนตำบลบุ่งน้ำเต้า**

“การคมนาคมสะดวก สาธารณูปโภคครบถ้วน สถานที่น่าท่องเที่ยว ชุมชนเข้มแข็ง ประชาชนอยู่ดีกินดี มีความสุข”

**พันธกิจ**

ยกระดับรายได้และกระจายรายได้ ควบคู่กับการสร้างสังคมที่มีคุณภาพอย่างยั่งยืน พัฒนาฐานการผลิตและบริการให้เข้มแข็งและมีเสถียรภาพบนพื้นฐานการพัฒนาภาพและการสร้างสรรค์ สร้างความเชื่อมโยงด้านเศรษฐกิจและสังคมกับกลุ่มประเทศเพื่อนบ้าน

**2.5 ข้อมูลพื้นฐานศูนย์พัฒนาเด็กเล็กบ้านธารทิพย์ สังกัดองค์การบริหารส่วนตำบลบุ่งน้ำเต้า**

ศูนย์พัฒนาเด็กเล็กแห่งแรกของ องค์การบริหารส่วนตำบลบุ่งน้ำเต้า เดิมตั้งอยู่หมู่ที่.....  
 ต.บุ่งน้ำเต้า อ.หล่มสัก จ.เพชรบูรณ์ ก่อสร้างอาคารเรียนโดยกรมพัฒนาชุมชน

20 พฤษภาคม 2540 เริ่มทำการเรียนการสอนครั้งแรก

1 ธันวาคม 2553 ตรวจรับการก่อสร้างอาคารเรียนแล้วเสร็จ โดยได้รับจัดสรรงบประมาณจากกรมส่งเสริมการปกครองท้องถิ่น ปีงบประมาณ พ.ศ.2552 จำนวน 2,474,000 บาท (อาคารหลังที่ 1)

4 กรกฤาคม 2554 ย้ายนัดเรียนในศูนย์พัฒนาเด็กเล็กบ้าน หมู่ที่ มาเรียนอาคารแห่งใหม่ หมู่ที่ และเปลี่ยนชื่อศูนย์ฯ เป็น “ศูนย์พัฒนาเด็กเล็กบ้านธารทิพย์

16 ธันวาคม 2562 ตรวจรับการก่อสร้างอาคารเรียนแล้วเสร็จ โดยได้รับจัดสรรงบประมาณจากกรมส่งเสริมการปกครองท้องถิ่น ปีงบประมาณ พ.ศ.2562 จำนวน 2,857,386 บาท   
(อาคารหลังที่ 2)

30 กรกฎาคม 2563 ตรวจรับการก่อสร้างหลังคาโครงเหล็กเอนกประสงค์

ปัจจุบันศูนย์พัฒนาเด็กเล็กตำบลบุ่งน้ำเต้า จัดการเรียนการสอนเป็น 3 ระดับชั้นเรียน คือ (องค์การบริหารส่วนตำบลบุ่งคล้า, 2565 : 8)

ห้องเรียนที่ 1 ปฐมวัย 2 ขวบ

ห้องเรียนที่ 2 ปฐมวัย 3 ขวบ

ห้องเรียนที่ 3 ปฐมวัย 4 ขวบ

**2.6 งานวิจัยที่เกี่ยวข้อง**

ในการวิจัยเรื่อง ความพึงพอใจของผู้ปกครองที่มีต่อการบริหารศูนย์พัฒนาเด็กเล็ก สังกัดองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ ครั้งนี้ ผู้วิจัยได้ศึกษาค้นคว้าเอกสารและงานวิจัยที่เกี่ยวข้อง หลายๆ เรื่อง ดังต่อไปนี้

ณัฐฌา ทันนิธิ (2554) ได้ศึกษาเรื่อง “การศึกษาสภาพและความพึงพอใจของผู้ปกครองต่อการจัดการศึกษาของศูนย์พัฒนาเด็กเล็ก สังกัดองค์การบริหารส่วนตำบล อำเภอด่านขุนทด จังหวัดนครราชสีมา” ผลการศึกษาพบว่า

1. การศึกษาระดับสภาพการจัดการศึกษาของศูนย์พัฒนาเด็กเล็ก สังกัดองค์การบริหารส่วนตำบล อำเภอด่านขุนทด จังหวัดนครราชสีมา ตามความคิดเห็นของผู้ปกครอง โดยภาพรวมอยู่ในระดับมาก และเมื่อพิจารณารายด้าน พบว่าด้านที่มีค่าเฉลี่ยในระดับมากมี 2 ด้านคือ ด้านบุคลากร และการบริหารจัดการ รองลงมาได้แก่ ด้านอาคารสถานที่ สิ่งแวดล้อมและความปลอดภัย ด้านที่มีค่าเฉลี่ยปานกลาง มี 2 ด้าน ได้แก่ ด้านวิชาการและกิจกรรมหลักสูตร รองลงมาได้แก่ ด้านการมีส่วนร่วมและสนับสนุนจากชุมชน
2. การศึกษาระดับความพึงพอใจที่มีต่อการจัดการศึกษาของศูนย์พัฒนาเด็กเล็ก สังกัดองค์การบริหารส่วนตำบล อำเภอด่านขุนทด จังหวัดนครราชสีมา ตามความคิดเห็นของผู้ปกครอง โดยภาพรวมอยู่ในระดับมาก และเมื่อพิจารณารายด้าน พบว่า ด้านที่มีค่าเฉลี่ยสูงสุด คือ ด้านบุคลากรและการบริหารจัดการ รองลงมาได้แก่ ด้านอาคารสถานที่สิ่งแวดล้อมและความปลอดภัย ด้านวิชาการและกิจกรรมหลักสูตร และด้านการมีส่วนร่วมและสนับสนุนจากชุมชน

จันทิมา จันทสิทธิ์ (2555) ได้ศึกษาเรื่อง “ความพึงพอใจของผู้ปกครองต่อการบริหารงานของศูนย์พัฒนาเด็กเล็กตำบลโขมง อำเภอท่าใหม่ จังหวัดจันทบุรี” ผลการศึกษาพบว่า

1. ผู้ปกครองมีความพึงพอใจต่อการบริหารงานของศูนย์พัฒนาเด็กเล็กตำบลโขมง อำเภอท่าใหม่ จังหวัดจันทบุรี โดยรวมและรายด้านอยู่ในระดับมาก
2. เปรียบเทียบความพึงพอใจของผู้ปกครองต่อการบริหารงานของศูนย์พัฒนาเด็กเล็กตำบลโขมง อำเภอท่าใหม่ จังหวัดจันทบุรี จำแนกตามระดับการศึกษา โดยรวมและรายด้านแตกต่างกันปานกลาง ยกเว้นด้านงานวิชาการแตกต่างกันน้อย
3. เปรียบเทียบความพึงพอใจของผู้ปกครองต่อการบริหารงานของศูนย์พัฒนาเด็กเล็กตำบลโขมง อำเภอท่าใหม่ จังหวัดจันทบุรี จำแนกตามอาชีพ โดยรวมและรายด้านแตกต่างกันปานกลาง ยกเว้นด้านงานวิชาการไม่แตกต่างกัน

สายสุนี เล่าเปี่ยม (2556) ได้ศึกษาเรื่อง “ความพึงพอใจของผู้ปกครองเด็กเล็กต่อการบริหารศูนย์พัฒนาเด็กเล็ก เทศบาลตำบลคลองใหญ่ จังหวัดจันทบุรี”

1. ผู้ปกครองเด็กเล็กมีความพึงพอใจต่อการบริหารศูนย์พัฒนาเด็กเล็ก เทศบาลตำบลคลองใหญ่ จังหวัดจันทบุรี โดยรวมอยู่ในระดับมาก เมื่อพิจารณารายด้าน พบว่า ด้านบุคลากร ด้านวิชาการและกิจกรรมตามหลักสูตร อยู่ในระดับมาก ส่วนด้านการบริหารจัดการศูนย์พัฒนาเด็กเล็ก ด้านอาคารสถานที่ สิ่งแวดล้อม และความปลอดภัย ด้านการมีส่วนร่วมและการสนับสนุนจากทุกภาคส่วนอยู่ในระดับปานกลาง ตามลำดับ
2. ผู้ปกครองเด็กเล็กมีความพึงพอใจต่อการบริหารศูนย์พัฒนาเด็กเล็ก เทศบาลตำบลคลองใหญ่ จังหวัดจันทบุรี จำแนกตามเพศ อายุ โดยภาพรวมไม่แตกต่างกัน แต่จำแนกตามระดับการศึกษา อาชีพ และรายได้ โดยภาพรวมแตกต่างกันอย่างมีนัยสำคัญทางสถิติที่ระดับ .05

สกุณา ชนะศึก และชัยยนต์ เพาพาน (2556) ได้ศึกษาเรื่อง “การศึกษาความพึงพอใจของผู้ปกครองต่อการจัดการศึกษาของศูนย์พัฒนาเด็กเล็ก สังกัดองค์การบริหารส่วนตำบลในอำเภอนามน จังหวัดกาฬสินธุ์” ผลการศึกษาพบว่า

1. ผู้ปกครองมีความพึงพอใจต่อการจัดการศึกษาของศูนย์พัฒนาเด็กเล็ก สังกัดองค์การบริหารส่วนตำบลในอำเภอนามน จังหวัดกาฬสินธุ์ โดยภาพรวมอยู่ในระดับมาก เมื่อพิจารณาเป็นรายด้าน พบว่า
2. ด้านบุคลากร และบริหารจัดการอยู่ในระดับมาก ควรให้มีการบริหารจัดการจัดสรรอาหารกลางวันและอาหารเสริมนมให้เด็กเล็กอย่างเพียงพอ
3. ด้านวิชาการอยู่ในเกณฑ์ระดับมากของกิจกรรมหลักสูตร คือการประเมินพัฒนาการของเด็กเล็กทั้งด้านร่างกาย อารมณ์ จิตใจ สังคม และสติปัญญาอย่างสม่ำเสมอ รวมทั้งมีการรายงานให้ผู้ปกครองทราบเป็นระยะ
4. ด้านการมีส่วนร่วมและการสนับสนุนจากชุมชนอยู่ในระดับมาก คือครูผู้ดูแลเด็กเล็ก/ผู้ดูแลเด็ก ช่วยเหลือและให้คำแนะนำแก่ผู้ปกครองในกรณีเกิดปัญหากับเด็ก และชุมชนมีส่วนร่วมในการกำกับดูแลด้านโภชนาการ และ
5. ด้านอาคารสถานที่ สิ่งแวดล้อมและความปลอดภัยอยู่ในระดับปานกลาง คือ ความสะอาดปลอดภัยของอาหารกลางวันและอาหารเสริมนม ความสะอาดเรียบร้อยภายในห้องเรียนและการจัดสภาพแวดล้อมเอื้อต่อการเรียนรู้ของเด็ก
6. ข้อเสนอแนะของผู้ปกครองมีดังนี้ ผู้บริหารควรจัดสรรงบประมาณเพื่อบริหารศูนย์พัฒนาเด็กเล็กเพิ่มมากขึ้นและจัดสรรตำแหน่งผู้ดูแลเด็กให้เพียงพอต่อศูนย์พัฒนาเด็กเล็กควรมีสถานที่จอดรถรับ-ส่งให้สะดวกแก่ผู้ปกครองและมีมาตรการป้องกันอัคคีภัยในศูนย์พัฒนาเด็กเล็กควรตแกต่งห้องเรียนให้เป็นระเบียบ ศูนย์พัฒนาเด็กเล็กควรสอนให้เด็กเขียนชื่อและนามสกุลของตนเองได้เพิ่มทักษะการเขียน การวาดให้เด็กเพิ่มสื่อการเรียนการสอนให้ทันสมัย และควรให้ชุมชนมีส่วนร่วมในการวางแผนด้านการศึกษาของศูนย์พัฒนาเด็กเล็ก ตลอดจนแจ้งข่าวสารเกี่ยวกับการจัดกิจกรรมของศูนย์พัฒนาเด็กเล็กให้ผู้ปกครองทราบอย่างต่อเนื่อง

สัญญา กองสังข์ (2558) ได้ศึกษาเรื่อง “ความพึงพอใจของผู้ปกครองนักเรียนต่อการดำเนินงานของศูนย์พัฒนาเด็กเล็ก สังกัดองค์การบริหารส่วนตำบลวังบาล อำเภอหล่มเก่า จังหวัดเพชรบูรณ์ ผลการศึกษาพบว่า ผู้ปกครองนักเรียนศูนย์พัฒนาเด็กเล็ก สังกัดองค์การบริหารส่วนตำบลวังบาล อำเภอหล่มเก่า จังหวัดเพชรบูรณ์ มีความพึงพอใจต่อการดำเนินงานของศูนย์พัฒนาเด็กเล็กในภาพรวมอยู่ในระดับมาก เรียงลำดับค่าเฉลี่ยจากมากไปหาน้อย ได้แก่ ด้านบุคลากรและการบริหารจัดการ ด้านวิชาการและกิจกรรมตามหลักสูตร ด้านอาคารสถานที่สิ่งแวดล้อมและความปลอดภัย และด้านการมีส่วนร่วมและการสนับสนุนจากชุมชน ตามลำดับ

รัชฎาวรรณ พ่อสิงห์ สายันต์ บุญใบ และพณารัตน์ บุตรชารี (2558) ได้ศึกษาเรื่อง “ความพึงพอใจของผู้ปกครองที่มีต่อการบริหารงานตามมาตรฐานการดำเนินงานภายในศูนย์พัฒนาเด็กเล็ก สังกัดองค์การบริหารส่วนตำบลในจังหวัดนครพนม” ผลการศึกษาพบว่า

1. ระดับความพึงพอใจของผู้ปกครองที่มีต่อการบริหารงานตามมาตรฐาน การดำเนินงานภายในศูนย์พัฒนาเด็กเล็ก สังกัดองค์การบริหารส่วนตำบลในจังหวัดนครพนม อยู่ในระดับมาก ( = 4.20)
2. ผู้ปกครองเด็กเล็กที่อยู่ในศูนย์เด็กเล็ก ที่มีขนาดแตกต่างกันมีระดับความพึงพอใจต่อการบริหารงานตามมาตรฐานการดำเนินงาน โดยรวมไม่แตกต่างกัน เมื่อพิจารณาเป็นรายด้าน พบว่า มาตรฐานที่ 1 ด้านการบริหารจัดการศูนย์พัฒนาเด็กเล็ก แตกต่างกันอย่างมีนัยสำคัญทางสถิติที่ระดับ .01 ส่วนด้านอื่นไม่แตกต่าง
3. ผู้ปกครองเด็กเล็กที่มีอายุแตกต่างกัน มีระดับความพึงพอใจต่อการบริหารงานตามมาตรฐานการดำเนินงาน พบว่า โดยรวมไม่แตกต่าง เมื่อพิจารณาเป็นรายด้าน พบว่า มาตรฐานที่ 4 ด้านวิชาการ และกิจกรรมตามหลักสูตร แตกต่างกันอย่างมีนัยสำคัญทางสถิติ ที่ระดับ .05 ส่วนด้านอื่น ไม่แตกต่าง
4. ผู้ปกครองเด็กเล็กที่มีระดับการศึกษาแตกต่างกัน มีระดับความพึงพอใจต่อการบริหารงานตามมาตรฐานการดำเนินงาน พบว่า โดยรวมไม่แตกต่าง เมื่อพิจารณาเป็นรายด้าน พบว่า มาตรฐานที่ 4 ด้านวิชาการและกิจกรรมตามหลักสูตร แตกต่างกันอย่างมีนัยสำคัญทางสถิติที่ระดับ .05 ส่วนด้านอื่น ไม่แตกต่าง
5. ผู้ปกครองเด็กเล็กที่อยู่อำเภอต่างกัน มีระดับความพึงพอใจต่อการบริหารงานตามมาตรฐานการดำเนินงาน โดยรวมแตกต่างกันอย่างมีนัยสำคัญทางสถิติที่ระดับ .01 เมื่อพิจารณาเป็นรายด้าน พบว่ามาตรฐานที่ 2 ด้านบุคลากร มาตรฐานที่ 3 ด้านอาคาร สถานที่ สิ่งแวดล้อมและความปลอดภัย มาตรฐานที่ 4 ด้านวิชาการและกิจกรรมตามหลักสูตร มาตรฐานที่ 6 ด้านการส่งเสริมเครือข่ายการพัฒนาเด็กปฐมวัย แตกต่างกันอย่างมีนัยสำคัญทางสถิติที่ระดับ .01 ส่วนด้านอื่น ไม่แตกต่าง

ธวัชชัย สีมาพล (2558) ได้ศึกษาเรื่อง “ความพึงพอใจของผู้ปกครองต่อการดำเนินงานของศูนย์พัฒนาเด็กเล็กตำบลพนานิคม อำเภอนิคมพัฒนา จังหวัดระยอง” ผลการศึกษาพบว่า

1. ความพึงพอใจของผู้ปกครองต่อการดำเนินงานของศูนย์พัฒนาเด็กเล็กตำบลพนานิคม อำเภอนิคมพัฒนา จังหวัดระยอง โดยรวมอยู่ในระดับมาก เมื่อพิจารณารายด้านแล้วเรียงอันดับจากมากไปน้อย 3 อันดับแรก ได้แก่ ด้านบุคลากร ด้านอาคาร สถานที่สิ่งแวดล้อมและความปลอดภัย และด้านการบริหารจัดการศูนย์พัฒนาเด็กเล็ก
2. ผลการเปรียบเทียบความพึงพอใจของผู้ปกครองต่อการดำเนินงานของศูนย์พัฒนาเด็กเล็กตำบลพนานิคม อำเภอนิคมพัฒนา จังหวัดระยอง จำแนกตามเพสการศึกษา อาชีพ และรายได้ของผู้ปกครอง โดยรวมแตกต่างกันอย่างไม่มีนัยสำคัญทางสถิติ

จิรภา พลชา ชัยณพงศ์ ศรจันทร์ และนวภา วงษ์อินตา (2559) ได้ศึกษาเรื่อง “ความพึงพอใจของผู้ปกครองต่อการดำเนินงานของศูนย์พัฒนาเด็กเล็กในอำเภอท่าลี่ จังหวัดเลย” ผลการศึกษาพบว่า ความพึงพอใจของผู้ปกครองต่อการดำเนินงานศูนย์พัฒนาเด็กเล็กในอำเภอท่าลี่ จังหวัดเลย โดยภาพรวมอยู่ในระดับมาก ด้านที่มีค่าเฉลี่ยสูงสุด ด้านการบริหารจัดการศูนย์พัฒนาเด็กเล็ก สำหรับผู้ปกครองที่มีเพศต่างกันมีความพึงพอใจต่อการดำเนินงานของศูนย์พัฒนาเด็กเล็กทั้งในภาพรวมและรายด้านไม่แตกต่างกัน เมื่อจำแนกตามระดับการศึกษา พบว่าระดับการศึกษาที่ต่างกันมีความพึงพอใจโดยภาพรวมทั้ง 6 ด้านไม่แตกต่างกัน และด้านการมีส่วนร่วมและสนับสนุนจากทุกภาคส่วนแตกต่างกัน และเมื่อจำแนกตามอาชีพ พบว่า มีความแตกต่างกัน ทั้งในภาพรวมและรายด้าน 2 ด้าน คือ ด้านอาคารสถานที่ สิ่งแวดล้อมและความปลอดภัย และด้านการมีส่วนร่วมและสนับสนุนจากทุกภาคส่วน

พิชพล ชิณเพ็ง (2559) ได้ศึกษาเรื่อง “ความพึงพอใจของผู้ปกครองนักเรียนต่อการบริหารจัดการศูนย์พัฒนาเด็กเล็กขององค์การบริหารส่วนตำบลรอบเมือง อำเภอเมือง จังหวัดร้อยเอ็ด” ผลการศึกษาพบว่า

1. ความพึงพอใจของผู้ปกครองนักเรียนต่อการบริหารจัดการศูนย์พัฒนาเด็กเล็กขององค์การบริหารส่วนตำบลรอบเมือง อำเภอเมือง จังหวัดร้อยเอ็ด โดยรวมอยู่ในระดับมาก เมื่อพิจารณาเป็นรายด้าน พบว่า อยู่ในระดับมากทั้งสี่ด้าน ด้านที่มีค่าเฉลี่ยสูงสุด คือ ด้านวิชาการและกิจกรรมหลักสูตร รองลงมา คือด้านการมีส่วนร่วมและสนับสนุนจากชุมชน ด้านบุคลากรและการบริหารจัดการ ส่วนด้านที่มีค่าเฉลี่ยต่ำสุด คือ ด้านอาคารสถานที่สิ่งแวดล้อมและความปลอดภัย
2. ผลการเปรียบเทียบความพึงพอใจของผู้ปกครองนักเรียนต่อการบริหารจัดการศูนย์พัฒนาเด็กเล็กขององค์การบริหารส่วนตำบลรอบเมือง อำเภอเมือง จังหวัดร้อยเอ็ด ที่มีเพศอายุ และอาชีพแตกต่างกัน มีความพึงพอใจต่อการบริหารจัดการทั้งโดยรวมไม่แตกต่างกัน และรายด้าน พบว่า ผู้ปกครองที่มีเพศต่างกัน มีความพึงพอใจต่อการบริหารจัดการด้านบุคลากรและการบริหารจัดการแตกต่างกัน

จันทิมา ประกอบเกื้อ (2560) ได้ศึกษาเรื่อง “ความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านเนินสำราญ สังกัดองค์การบริหารส่วนตำบลแกลง จังหวัดระยอง” ผลการศึกษาพบว่า

1. ความพึงพอใจของผู้ปกครองต่อการบริหารงานของการบริหารงานของศูนย์พัฒนาเด็กเล็กบ้านเนินสำราญ สังกัดองค์การบริหารส่วนตำบลแกลง จังหวัดระยอง โดยรวมและรายด้านอยู่ในระดับมาก
2. ความพึงพอใจของผู้ปกครองต่อการบริหารงานของศูนย์พัฒนาเด็กเล็กบ้านเนินสำราญ สังกัดองค์การบริหารส่วนตำบลแกลง จังหวัดระยอง จำแนกตามเพศโดยรวมและรายด้านบุคลากร และด้านอาคาร สถานที่ สิ่งแวดล้อมและความปลอดภัย แตกต่างกัน ส่วนด้านการบริหารจัดการศูนย์พัฒนาเด็กเล็ก ด้านวิชาการและกิจกรรมตามหลักสูตร ด้านการมีส่วนร่วม และการสนับสนุนจากทุกภาคส่วนและด้านส่งเสริมเครือข่ายการพัฒนาเด็กปฐมวัย แตกต่างกัน
3. ความพึงพอใจของผู้ปกครองต่อการบริหารงานของการบริหารงานของศูนย์พัฒนาเด็กเล็กบ้านเนินสำราญ สังกัดองค์การบริหารส่วนตำบลแกลง จังหวัดระยอง จำแนกตามอาชีพ วุฒิการศึกษา และรายได้/เดือน โดยรวมและรายด้าน แตกต่างกัน
4. ความพึงพอใจของผู้ปกครองต่อการบริหารงานของการบริหารงานของศูนย์พัฒนาเด็กเล็กบ้านเนินสำราญ สังกัดองค์การบริหารส่วนตำบลแกลง จังหวัดระยอง จำแนกตามอายุ โดยรวมและรายด้าน แตกต่างกัน ยกเว้นด้านบุคลากร แตกต่างกัน

ชาติชาย แก้วอารีย์ (2560) ได้ศึกษาเรื่อง “ความพึงพอใจของผู้ปกครองที่มีต่อการบริหารจัดการศูนย์พัฒนาเด็กเล็ก สังกัดองค์กรปกครองส่วนตำบลทองเอน อำเภออินทร์บุรี จังหวัดสิงห์บุรี” ผลการศึกษาพบว่า

1. ผลการศึกษาพบว่าระดับความพึงพอใจของผู้ปกครองที่มีต่อการบริหารจัดการศูนย์พัฒนาเด็กเล็ก สังกัดองค์กรปกครองส่วนตำบลทองเอน อำเภออินทร์บุรี จังหวัดสิงห์บุรี โดยภาพรวมและรายด้านอยู่ในระดับมาก
2. ผู้ปกครองเด็กที่มีเพศและรายได้ต่างกันมีความพึงพอใจต่อศูนย์พัฒนาเด็กเล็ก สังกัดองค์กรปกครองส่วนตำบลทองเอน อำเภออินทร์บุรี จังหวัดสิงห์บุรี โดยภาพรวมและรายด้านไม่แตกต่างกันทางสถิติ

กัลยา วิจิตขะจี และภควรรณ ลุนสำโรง (2562) ได้ศึกษาเรื่อง “ความพึงพอใจของผู้ปกครองในการบริหารจัดการศูนย์พัฒนาเด็กเล็ก องค์การบริหารส่วนตำบลหนองขาม อำเภออาจสามารถ จังหวัดร้อยเอ็ด” ผลการวิจัยพบว่า

ความพึงพอใจของผู้ปกครองในการบริหารจัดการศูนย์พัฒนาเด็กเล็ก องค์การบริหารส่วนตำบลหนองขาม อำเภออาจสามารถ จังหวัดร้อยเอ็ด พบว่า โดยภาพรวมและรายด้าน มีระดับความพึงพอใจอยู่ในระดับมาก เมื่อพิจารณาเป็นรายด้าน พบว่า ทุกด้านอยู่ในระดับมาก โดยเรียงลำดับตามค่าเฉลี่ยจากสูงไปหาต่ำดังนี้ คือ ด้านบุคลากร ด้านการบริหารจัดการศูนย์พัฒนาเด็กเล็ก ด้านอาคาร สถานที่ สิ่งแวดล้อมและความปลอดภัย ด้านการมีส่วนร่วมและการสนับสนุนจากทุกภาคส่วน ด้านวิชาการและกิจกรรมตามหลักสูตรและด้านส่งเสริมเครือข่ายการพัฒนาเด็กปฐมวัย ตามลำดับ

ผู้ปกครองที่มีเพศต่างกัน มีความพึงพอใจของผู้ปกครองในการบริหารจัดการศูนย์พัฒนาเด็กเล็ก องค์การบริหารส่วนตำบลหนองขาม อำเภออาจสามารถ จังหวัดร้อยเอ็ด โดยภาพรวมไม่ต่างกัน เมื่อพิจารณาเป็นรายด้าน พบว่า ผู้ปกครองชาย มีความพึงพอใจในการบริหารจัดการศูนย์พัฒนาเด็กเล็ก องค์การบริหารส่วนตำบลหนองขาม อำเภออาจสามารถ จังหวัดร้อยเอ็ด ไม่แตกต่างกันกับผู้ปกครองเพศหญิงทุกด้าน

**2.7 กรอบแนวคิดของการวิจัย**

จากการศึกษาเอกสารต่างๆ และงานวิจัยที่เกี่ยวข้องมาแล้วข้างต้น ผู้วิจัยจึงได้สังเคราะห์กรอบแนวคิดที่ใช้ในการวิจัยครั้งนี้ โดยยึดถือตามมาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่น จากนั้นจึงกำหนดเป็นตัวแปรต้น/ตัวแปรอิสระ และตัวแปรตาม ดังต่อไปนี้

1. ลักษณะส่วนบุคคล ได้แก่ เพศ อายุ ระดับการศึกษา อาชีพ รายได้
2. ความพึงพอใจของผู้ปกครองต่อการบริหารศูนย์พัฒนาเด็กเล็ก สังกัดองค์การบริหารส่วนตำบลบุ่งน้ำเต้า ในด้านการบริหารจัดการศูนย์พัฒนาเด็กเล็ก ด้านบุคลากร ด้านอาคารสถานที่ สิ่งแวดล้อมและความปลอดภัย ด้านวิชาการและกิจกรรมตามหลักสูตร ด้านการมีส่วนร่วมและสนับสนุนจากทุกภาคส่วน และด้านการส่งเสริมเครือข่ายการพัฒนาเด็กปฐมวัย (กรมส่งเสริมการปกครองท้องถิ่น กระทรวงมหาดไทย, 2559 : 2) ดังกรอบแนวคิดของการวิจัย ภาพที่ 2.1

**ตัวแปรอิสระ** **ตัวแปรตาม**

**ความพึงพอใจของผู้ปกครองต่อการบริหารศูนย์พัฒนาเด็กเล็ก สังกัดองค์การบริหารส่วนตำบลบุ่งน้ำเต้า ดังต่อไปนี้**

1. ด้านการบริหารจัดการศูนย์พัฒนาเด็กเล็ก
2. ด้านบุคลากร
3. ด้านอาคารสถานที่ สิ่งแวดล้อมและความปลอดภัย
4. ด้านวิชาการและกิจกรรมตามหลักสูตร
5. ด้านการมีส่วนร่วมและสนับสนุนจากทุกภาคส่วน
6. ด้านการส่งเสริมเครือข่ายการพัฒนาเด็กปฐมวัย

**ลักษณะส่วนบุคคล**

1. เพศ
2. อายุ
3. ระดับการศึกษา
4. อาชีพ
5. รายได้

ภาพที่ 2.1 กรอบแนวคิดของการวิจัย